Ευρωπαϊκό Σήμα Γλωσσών - European Language Label\nΗ.Λ.: Οργανισμός Επαγγελματικής Εκπαίδευσης και Κατάρτισης ή αλλιώς ο Εθνικός Φορέας υλοποίησης της δράσης «Ευρωπαϊκό Σήμα Γλωσσών» (European Language Label). Περί τίνος πρόκειται;\nΑ.Π.: Στην Ελλάδα, ο Οργανισμός Επαγγελματικής Εκπαίδευσης και Κατάρτισης (Ο.Ε.Ε.Κ.) σύμφωνα με τo υπ’αριθμ. 39529/ΙΑ/31-03-2008 έγγραφο του Γενικού Γραμματέα του Υπουργείου Εθνικής Παιδείας και Θρησκευμάτων, έχει οριστεί ως φορέας υλοποίησης της Ευρωπαϊκής δράσης “European Language Label” για το έτος 2008, στο πλαίσιο του Προγράμματος Δια Βίου Μάθησης, για το οποίο υπεύθυνος φορέας είναι το Ίδρυμα Κρατικών Υποτροφιών (ΙΚΥ). Για περισσότερες πληροφορίες, μπορείτε να επισκεφθείτε την ιστοσελίδα της δράσης Label (http://label.oeek.gr) ή να απευθυνθείτε:\nΑ.Π.: Η πολυγλωσσία αναφέρεται τόσο στην ικανότητα ενός ατόμου να χρησιμοποιεί διάφορες γλώσσες όσο και τη συνύπαρξη διαφορετικών γλωσσικών κοινοτήτων σε μία γεωγραφική περιοχή. Στο πλαίσιο της πολιτικής της Ευρωπαϊκής Επιτροπής στον τομέα της Πολυγλωσσίας, μέσω του αρμόδιου Επιτρόπου Λεονάρντ Όρμπαν, προωθείται η πλήρης έκφραση όλων των γλωσσών προκειμένου να ευνοηθεί η διδασκαλία και η εκμάθηση ποικιλίας γλωσσών και ιδιαίτερα των λιγότερων ομιλούμενων. Στο ίδιο πλαίσιο αναπτύχθηκε και η δράση European Language Label που πραγματοποιείται στις περισσότερες χώρες της Ευρωπαϊκής Ένωσης από το 1999 και έχει ως στόχο της τη βράβευση καινοτόµων προγραµµάτων διδασκαλίας και εκµάθησης ξένων γλωσσών.\nΗ.Λ.: Εν’ όψει του Ευρωπαϊκού Έτους Διαπολιτισμικού Διαλόγου 2008 σε ποιο πλαίσιο θα κινηθεί το «Ευρωπαϊκό Σήμα Γλωσσών»;\nΑ.Π.: Η θεματική προτεραιότητα του Διαγωνισμού Label για το έτος 2008 είναι: «Διαπολιτισμικός διάλογος» Το 2008 είναι το Ευρωπαϊκό Έτος Διαπολιτισμικού Διαλόγου, γεγονός που υπογραμμίζει τη συμβολή του διαπολιτισμικού διαλόγου σε μια σειρά στρατηγικών προτεραιοτήτων της Ευρωπαϊκής Ένωσης, που είναι η προώθηση της πολιτισμικής ποικιλομορφίας, η ενεργός συμμετοχή των ευρωπαίων πολιτών και η κοινωνική συνοχή. Η ανακήρυξη του 2008 σε Έτος Διαπολιτισμικού Διαλόγου τονίζει και καθιστά γνωστή την προτεραιότητα αυτή. Ο διαπολιτισμικός διάλογος, εφεξής, θα αποτελεί κεντρικό θέμα των δραστηριοτήτων της Γενικής Διεύθυνσης για την εκπαίδευση και τον πολιτισμό της Ε.Ε. Οι προτάσεις στις οποίες θα απονεμηθεί το Ευρωπαϊκό Σήμα Γλωσσών θα πρέπει να χρησιμοποιηθούν ως αναφορά για την κατάδειξη της συσχέτισης μεταξύ γλωσσικών δεξιοτήτων, αφενός και αμοιβαίας πολιτισμικής κατανόησης και αξιολόγησης, αφετέρου. Τα παραδείγματα είναι πολλά, από καινοτόμες μεθόδους παρουσίασης διαφόρων πολιτισμικών θεμάτων στην αίθουσα της γλωσσικής διδασκαλίας, με δημιουργία ενδιαφέροντος για τις γλώσσες μέσα από εκδηλώσεις πολιτισμού, έως και αξιοποίηση της εκμάθησης της γλώσσας για εξάλειψη των κοινωνικών και πολιτισμικών εμποδίων και περαιτέρω ενσωμάτωση στην κοινωνία.\nΑ.Π.: Οι υποβληθείσες προτάσεις αξιολογούνται από Επιτροπή Αξιολόγησης και όσες πληρούν τις προϋποθέσεις βραβεύονται με το ειδικό δίπλωμα “European Language Label”. Το ειδικό δίπλωμα φέρει την υπογραφή του αρμόδιου Επιτρόπου της Ευρωπαϊκής Ένωσης και του Υπουργού Εθνικής Παιδείας και Θρησκευμάτων. Η βράβευση γίνεται σε Ειδική Τελετή – Εκδήλωση, παρουσία των Μέσων Μαζικής Ενημέρωσης. Τα εκπαιδευτικά ιδρύματα και μεμονωμένα άτομα, στα οποία απονέμονται το «Ευρωπαϊκό Σήμα Γλωσσών» θα έχουν το δικαίωμα να χρησιμοποιούν το λογότυπο του προγράμματος “European Language Label” σε όλες τις δραστηριότητές τους. Στο λογότυπο θα αναγράφεται υποχρεωτικά το έτος απονομής της Διάκρισης.\nΑ.Π.: Το Ευρωπαϊκό Σήμα έχει δύο κύριους στόχους. Πρώτον, να ενθαρρύνει νέες πρωτοβουλίες στον τομέα της διδασκαλίας και της εκμάθησης ξένων γλωσσών. Δεύτερον, να ενημερώσει εκπαιδευτικούς και μαθητές για τις πρωτοβουλίες αυτές, και να τους εμπνεύσει να προσαρμόσουν τις ιδέες και τις τεχνικές εκπαιδευτικής μεθοδολογίας που εφαρμόζουν στις σημερινές εξελίξεις.\nΑ.Π.: Η Ευρωπαϊκή δράση European Language Label αποτελεί έναν εδραιωμένο θεσμό σε όλες τις χώρες της Ευρωπαϊκής Ένωσης που στοχεύει στην ενίσχυση της εκμάθησης ξένων γλωσσών μέσω της βράβευσης καινοτόμων προγραμμάτων διδασκαλίας. Κάθε χρόνο πραγματοποιείται ένας ξεχωριστός διαγωνισμός σε κάθε κράτος-μέλος, με βάση συγκεκριμένες θεματικές προτεραιότητες που ορίζονται από την Ευρωπαϊκή Ομάδα Εργασίας για το Σήμα Γλωσσών. Οι θεματικές προτεραιότητες είναι κοινές σε όλες τις χώρες προκειμένου να είναι συγκρίσιμα τα αποτελέσματα των διαγωνισμών και να υπάρχει δυνατότητα μεταφοράς εμπειρίας από ένα περιβάλλον σε κάποιο άλλο. Σε κάποιες χώρες όπως στην Ουγγαρία σύμφωνα με τη μαρτυρία της κας Εszter Kovacs η οποία ήταν επίτιμο μέλος της Επιτροπής Αξιολόγησης Label 2007, ορίζονται και άλλες θεματικές προτεραιότητες σε τοπικό επίπεδο παράλληλα με εκείνες που έχουν οριστεί από την Ευρωπαϊκή Ένωση καθώς επίσης δίνεται και χρηματικό έπαθλο. Εντούτοις το ενδιαφέρον δεν είναι μεγαλύτερο σε σχέση με την Ελλάδα.\nΑ.Π.: Η Τελετή Απονομής των βραβευμένων προγραμμάτων πραγματοποιήθηκε στις 21 Νοεμβρίου 2008 σε κεντρικό ξενοδοχείο της Αθήνας. Εν συνεχεία ορίζεται η θεματική προτεραιότητα για το έτος 2009 σύμφωνα με την Ευρωπαϊκή Επιτροπή ως εξής:


Αρχή με νίκη για την Εθνική γυναικών - SPORTSFEED\nΠρεμιέρα με νίκη για την Εθνική χάντμπολ των γυναικών στα προκριματικά του ευρωπαϊκού 2020.\nΣτο «Φιλίππειο» της Βέροιας η Εθνική έκανε το πρώτο βήμα για την πρόκριση στην επόμενη φάση επικρατώντας 28-21 του Ισραήλ. Το αντιπροσωπευτικό μας συγκρότημα είχε ένα μέτριο πρώτο ημίχρονο, στο οποίο βρέθηκε πίσω στο σκορ (12-11), αλλά στο δεύτερο άλλαξε εντελώς την εικόνα του, ανέβασε τον ρυθμό του και «καθάρισε» το ματς σε ένα δεκάλεπτο (36-46) με ένα εντυπωσιακό σερί 9-0, μετατρέποντας το 14-15 σε 23-15!\nΚορυφαίες για την ελληνική ομάδα ήταν η τερματοφύλακας Κεπεσίδου με 17 επεμβάσεις, οι Τσάκαλου, Μούρνου (από 6 γκολ) -που έπαιξε κατά συνθήκη αριστερό εξτρέμ- αλλά και οι Ζυγούρα, Γκάτζιου που σημείωσαν από πέντε τέρματα. Επόμενος αντίπαλος για την Εθνική μας είναι αύριο η Φινλανδία στις 18:00.\nΕλλάς (Δανήλος): Κεπεσίδου, Αργυροπούλου, Κουκμίση, Παναγιωτίδου 1, Γκάτζιου 5, Ζυγούρα 5, Καραχαρίση, Ράτσικα, Βασιλειάδου, Μούρνου 6, Καρέλα, Φράγκου, Ανδρίτσου 1, Μανιά 2, Τσάκαλου 6, Μάστακα. Διαιτητές: Ρακίτινα – Τκάτσουκ (Ουκρανία). Δίλεπτα: 6-2. Πέναλτι: 2/4 – 0/2\nΑγκαλιά με την πρόκριση η Εθνική γυναικών


Η συνέντευξη τύπου του Βουλευτή Φλώρινας ΝΔ Γιάννη Αντωνιάδη στις 12/4/2018 – ΗΧΏ Φλώρινας 1\nΑΡΧΙΚΗ » Συνεντεύξεις - Ομιλίες » Η συνέντευξη τύπου του Βουλευτή Φλώρινας ΝΔ Γιάννη Αντωνιάδη στις 12/4/2018\nΚαλό Μεσημέρι, Χριστός Ανέστη, Χρόνια πολλά.\nΗ σημερινή συνέντευξη γίνεται στα πλαίσια των εορτών του Πάσχα.\nΌπως γνωρίζετε κάθε χρόνο από το 2015 αφότου εκλέχτηκα Βουλευτής , αφιερώνω τις ημέρες του Πάσχα και τις ημέρες των εορτών στους κατοίκους της υπαίθρου , στους κατοίκους των χωριών μας, από την Πρέσπα , το Βροντερό μέχρι το Μανιάκι. Έχω την δυνατότητα μαζί με τις ευχές να αφουγκραστώ και τις ανησυχίες και τα παράπονα. Εφόσον αυτά δεν είναι πολύ σοβαρά, είναι τα συνήθη, τα συζητάμε εκείνη τη στιγμή στις συναντήσεις μας, εφόσον πράγματι υπάρχουν από κάποιους κατοίκους , κάποιους πολίτες σοβαρά προβλήματα, τότε δίνουμε ραντεβού στο γραφείο και τα συζητάμε για να δούμε πώς μπορούμε να βρούμε μια διέξοδο στα προβλήματα που αντιμετωπίζουν οι κάτοικοι του νομού μας.\nΞεκινώντας να πω ότι όπως πάντα χωρίζουμε τη συνέντευξη σε δύο μέρη. Σ’ αυτά που αφορούν γενικότερα την Ελλάδα και την πολιτική της κυβέρνησης σε επίπεδο κράτους και μετά θα μιλήσουμε για τα τοπικά.\nΚατ ‘ αρχάς μετά από 3,5 περίπου χρόνια κυβέρνησης Σύριζα, μπορούμε να πούμε με ασφάλεια δυστυχώς για τη χώρα, έχουμε τη χειρότερη κυβέρνηση, στη χειρότερη στιγμή για τη χώρα. Η χειρότερη κυβέρνηση των τελευταίων σαράντα και πλέον ετών από το 1974 και μετά της μεταπολίτευσης και βεβαίως η χειρότερη στιγμή για τη χώρα γιατί είναι η μεγαλύτερη κρίση που έχουμε συναντήσει και μας έχει προκύψει από το 1974 και μετά. Και σήμερα βεβαίως βρισκόμαστε σ ‘αυτό το σημείο με πολύ μεγάλες ευθύνες της κυβέρνησης . Να ξεκινήσουμε από τα οικονομικά. Το 2014 παραδόθηκε στην κυβέρνηση Σύριζα ανάπτυξη 0,7% και πλεόνασμα, άρα η κυβέρνηση αυτή είχε να διαχειριστεί μια ανάπτυξη και ένα πλεόνασμα. Με τα πειράματα Βαρουφάκη – Τσίπρα , ξανά βυθιστήκαμε στην ύφεση και στα ελλείμματα και με χίλια ζόρια το 2017 , και μετά από τρία χρόνια , είχαμε μια αναιμική ανάπτυξη 1,4 % όταν ο μέσος όρος της Ευρωζώνης είναι 2,3 %, και όταν η χώρα μας μετά από αυτή τη συμπίεση των 7-8 χρόνων έπρεπε να έχει 4,5% ανάπτυξη. Αυτά σε σχέση με την ανάπτυξη.\nΣε σχέση με την ασφάλεια. Δυστυχώς , ξεκινώντας από τις μεγάλες πόλεις, αλλά ακόμα και στην Περιφέρεια, οι μικροαπατεώνες και οι κλέφτες οι μεγάλοι, στο μεγάλο έγκλημα αλωνίζουν τη χώρα. Οι πολίτες της Ελλάδας και της Περιφέρειας είναι στο έλεος αυτών των κακοποιών. Τελευταία είδαμε και την μεγατάπληξη, τις συμβουλές της αστυνομίας να κάνουμε τους κοιμισμένους. Προφανώς, κάποιοι άλλοι το έχουν παραδειγματιστεί αυτό. Εν πάση περιπτώσει, θέλω να πω ότι και στο θέμα της ασφάλειας, υπάρχει μια πλήρης αταξία , οι πάντες είναι στο έλεος των κακοποιών. Για τη Φλώρινά μας μπορώ να πω, έχω δώσει και συγχαρητήρια και στον διευθυντή και στους αστυνομικούς, ζητώ όμως να συνεχίσουν σ’ αυτόν τον ρυθμό για να υπάρχει η σχετική προστασία στο Νομό της Φλώρινας. Θέλουμε τους αστυνομικούς στους δρόμους και όχι μόνο μέσα στην πόλη αλλά και στα χωριά για να αισθάνονται οι κάτοικοι ασφαλείς.\nΓια το θέμα το μεταναστευτικό, εξακολουθεί να υπάρχει μια αύξηση στις ροές. Εδώ θέλω να αναφέρω και το εξής, ότι ενώ υπάρχει κρίση, έχουν νοικιαστεί πάρα πολλά διαμερίσματα στις μεγάλες πόλεις, με χρήματα Ευρωπαϊκά, για τους μετανάστες και για τους πρόσφυγες . Αυτό , ενώ στην αρχή λόγω κρίσης είχαν μειωθεί τα ενοίκια , φτάνουμε σε σημείο τώρα πια να υπάρχει μια πλασματική ολοκλήρωση της ζήτησης και εν πάση περιπτώσει να ανεβαίνουν τα ενοίκια. Οι μεν Έλληνες παίρνουμε τον χαμηλό μισθό, δεν μπορούμε να ανταποκριθούμε και όλο αυτό το ζήτημα με τους μετανάστες και με τους πρόσφυγες δημιουργεί επιπλέον οικονομικά προβλήματα, στα οποία οφείλει η πολιτεία να σκύψει και να βρει λύση για να ανακουφιστούν πλέον και οι Έλληνες από επιπλέον προβλήματα που δημιουργούνται από την έλευση των προσφύγων. Και ένα τελευταίο για να κλείσουμε τα εσωτερικά, τα εθνικά. Ενώ λοιπόν ισχύουν όλα αυτά, αντί η κυβέρνηση Τσίπρα-Καμμένου να αναζητήσει μια συναίνεση και μια οικουμενικότητα και για τα εσωτερικά και για τα εξωτερικά, ακολουθεί το παράδειγμα της κυβέρνησης Ανδρέα Παπανδρέου. Όσο είμαστε εμείς να μπορούμε να κυβερνάμε ελεύθερα και με άνεση, από τη στιγμή που εμείς θα χάσουμε, γιατί στις επόμενες εκλογές, όποτε και αν γίνουν, και αυτές θα γίνουν το φθινόπωρο του 2018, οι υπόλοιποι να μην μπορούν να κυβερνήσουν για να είμαστε μέσα στο παιχνίδι. Έχουν ψηφίσει λοιπόν την απλή αναλογική, ούτος ώστε η επόμενη κυβέρνηση να μην μπορεί να κυβερνήσει. Ότι πιο ανήθικο και πιο ανέντιμο.\nΠάμε στα εξωτερικά, στο θέμα του Μακεδονικού. Δεν ξέρουμε ακόμα τι θα γίνει, αλλά από ότι φαίνεται πάμε σε ένα βέβαιο ξεπούλημα γιατί κανείς δεν έχει αντίρρηση να λυθεί αυτό το θέμα, κανείς δεν έχει αντίρρηση η Ελλάδα να φτάσει σε κάποιο συμβιβασμό αλλά σε καμία περίπτωση δεν μιλάμε για ένα ξεπούλημα. Συμβιβασμό ναι, εφόσον όμως αυτός περιλαμβάνει και το erga omnes , δηλαδή κοινή ονομασία εντός και εκτός και βεβαίως την εξαφάνιση των αλυτρωτικών από το Σύνταγμα. Αυτά πάνε όλα μαζί πακέτο. Δεν θα παραδώσουμε εμείς τον συμβιβασμό χωρίς να πάρουμε τίποτα, γι’ αυτό μιλάω για ξεπούλημα.\nΚαι ερχόμαστε και στο θέμα το Ελληνοτουρκικών. Εκεί επικρατεί ένα πραγματικό αλαλούμ και για αυτό το λόγο λέμε ότι πρέπει η κυβέρνηση να επιδιώξει μια συναίνεση όλων των πολιτικών δυνάμεων, για να αντιμετωπισθεί ο κίνδυνος εξ’ ανατολών, γιατί δυστυχώς κανείς δεν ξέρει με τι γνώμονα λειτουργεί ο Ερντογάν έτσι. Γιατί αν είναι μόνο το θέμα των συμφερόντων σε σχέση με πετρέλαιο και με αέριο ή το θέμα της δημιουργίας του Κουρδικού κράτους, εκεί θα έπρεπε να επιδιώξει κάποια συγκεκριμένα πράγματα. Εδώ βλέπουμε άλλα να λέει τη μια μέρα και άλλα να λέει την άλλη. Ένα λεξιλόγιο το οποίο δεν μας τιμά, ούτε και τον ίδιο, ούτε και το κράτος, ούτε και το λαό του. Και βέβαια, όλα αυτά πρέπει να αντιμετωπισθούν με τη δέουσα ψυχραιμία και λογική και πάνω από όλα με τη δέουσα οικονομικότητα, οικουμενικότητα, για να μην έχει αυτό αντίκτυπο στο ηθικό και των στρατευμένων νέων του στρατού μας, χάρη στους οποίους κάναμε, και οφείλω να συγχαρώ δημόσια τους στρατευμένους νέους στα σύνορα του Έβρου και στα νησιά, με ασφάλεια τις γιορτές μας. Απολαύσαμε τις γιορτές του Πάσχα όλοι οι Έλληνες και το αξιόμαχο, το οποίο είναι πολύ υψηλό και πρέπει να το κρατήσουμε υψηλό και σ αυτό όλες οι πολιτικές δυνάμεις με πρωτοβουλία του Πρωθυπουργού πρέπει να καθίσουμε όλοι στο ίδιο τραπέζι για να αντιμετωπίσουμε αυτόν τον κίνδυνο. Αφήνουμε λοιπόν και τα εξωτερικά και πάμε στα δικά μας.\nΈχω ονομάσει τη Φλώρινα έρημη πολιτεία. Υπάρχει μια ερημοποίηση γενικότερα και αυτό πάλι μπορούμε να το πούμε με πολύ μεγάλη ασφάλεια μετά από 3,5περίπου χρόνια. Λοιπόν, είμαστε στο θέμα του Νοσοκομείου, το οποίο όλα αυτά τα χρόνια λειτούργησε με πολλά προβλήματα. Ακούσαμε μία ανακοίνωση για έντεκα γιατρούς, είμαστε ακόμα στο θέμα της ανακοίνωσης και από ότι φαίνεται η πρόσληψη αυτών των γιατρών θα γίνει από τη Νέα Δημοκρατία γιατί αποκλείεται να γίνει σε μικρότερο χρονικό διάστημα από τους έξι μήνες. Εδώ όμως να διορθώσω ότι ο αριθμός έντεκα δεν είναι αληθινός γιατί από τους έντεκα, οι πέντε έρχονται εις αντικατάσταση πέντε οι οποίοι φεύγουν. Άρα, μιλάμε για έξι νέες θέσεις, τις οποίες όπως είπα θα τις κάνει η Νέα Δημοκρατία.\nΔεύτερη ανακοίνωση που ακούσαμε από κυβερνητικούς Βουλευτές και αξιωματούχους, την ικανοποίηση για ότι πήραμε τον τίτλο των Ανθρωπιστικών σπουδών. Δηλαδή είχαμε απλώς βαφτίσια, χωρίς να υπάρχει καμία ουσιαστική εξέλιξη στο θέμα του Πανεπιστημίου. Δεν μας είπαν τίποτα όμως για αυτόν τον αγώνα τον οποίο κάναμε και αποτρέψαμε προς το παρόν τον κίνδυνο να φύγουν οι καθηγητές, γιατί η φυγή των καθηγητών θα σήμαινε και κλείσιμο του Πανεπιστημίου, όπου εκεί όλοι οι κυβερνητικοί, οι τοπικοί σφυρίζουν αδιάφορα και είχαμε να αντιμετωπίσουμε τον γραμματέα και άλλους αξιωματούχους του Υπουργείου με συνεχείς πιέσεις προς τους καθηγητές, προς τον Πρύτανη και όλους τους υπόλοιπους να επιτρέψουν στους καθηγητές να φύγουν. Και σήμερα έρχονται λοιπόν σαν να μην συμβαίνει τίποτα και μας λένε ότι «ναι, εκφράζουμε την ικανοποίηση μας για το ότι μετονομάστηκε Ανθρωπιστικών σπουδών”. Η επιδίωξη μας είναι άμεσα στη Φλώρινα 2 τμήματα. Το ένα είναι αυτό το οποίο θα υποστηρίξει και θα δημιουργήσει τη σχολή που έχει σχέση με τις καλές τέχνες, δε ξέρω πως θα ονομαστεί πλέον η σχολή, αυτό έχει σχέση και με την ταυτότητα της πόλης, κάποτε πρέπει να δώσουν μια ταυτότητα σ’ αυτή την πόλη. Είναι η πόλη των καλλιτεχνών, είναι η πόλη των γλυπτών, των ζωγράφων και βεβαίως του πνεύματος και του πολιτισμού αλλά αυτό το οποίο θα μας δώσει το ιδιαίτερο χρώμα και την ιδιαιτερότητα είναι το πρώτο. Άρα το τμήμα των καλών Τεχνών , το οποίο έχουμε εδώ, πρέπει να αναβαθμιστεί με ένα ακόμα τμήμα, θα δούμε ποιο θα είναι αυτό. Να γίνει λοιπόν σχολή και από εκεί και πέρα να βοηθήσει και τους δικούς μας τους νέους συν και όλους τους φοιτητές οι οποίοι θα έρθουν για να βοηθήσουν τη πόλη να κρατήσει αυτόν τον χαρακτήρα και αυτή την ταυτότητα. Και ότι άλλα ακούγονται από κάποιους συναδέλφους ότι στο Νομό Κοζάνης θα πρέπει να δημιουργήσουμε μία παράλληλη σχολή ή ένα παράλληλο τμήμα, δεν μπορεί να σταθεί σοβαρά. Οι Θετικές επιστήμες είναι στη Κοζάνη, οι Θεωρητικές –Ανθρωπιστικές είναι στην Φλώρινα. Αυτό πλέον το έχει αποδεχθεί η Πανεπιστημιακή κοινότητα, δεν θα το διαταράξουμε, δεν θα μπούμε και εμείς στη διαδικασία θέλουμε μία αρχιτεκτονική στη Φλώρινα, δεν μπορεί να γίνει. Και για την Πτολεμαΐδα που προτάθηκε, ναι μπορεί να εστιαστεί, εγώ δεν είμαι αντίθετος στο να γίνει κάποιο τμήμα στην Πτολεμαΐδα επιπλέον, αλλά σε ότι έχει σχέση με τα ιατρικά ή εν πάση περιπτώσει σε κάτι που δεν καλύπτεται από την Κοζάνη και από την Φλώρινα. Και το κλείνουμε και το θέμα του Πανεπιστημίου .\nΣτο θέμα μετεγκατάστασης Αναργύρων-Αχλάδας-Βαλτόνερων δεν έχει γίνει τίποτα εκτός από μια καταγραφή και όπως το έχω ξαναπεί το λογαριασμό θα τον στείλουν στη Νέα Δημοκρατία γιατί δεν πρόκειται να εκταμιεύσουν ούτε 1 ευρώ για την μετεγκατάσταση των Αναργύρων και των άλλων χωριών, το καθυστερούν όσο μπορούν για να παραδώσουν την εξουσία το Φθινόπωρο και να αναλάβουν άλλοι τις ευθύνες.\nΓια το θέμα του ρυμοτομικού να επανέλθω. Εκφράστηκε μετά από τρία χρόνια η ικανοποίηση, γιατί τρία χρόνια κάναμε για να εγκρίνουμε ένα απλό ρυμοτομικό, όπως προείπα ένα ρυμοτομικό που αφορά τις υφιστάμενες εγκαταστάσεις, κάναμε τόσο κόπο για να γίνει αυτό και δεν συμπεριέλαβαν τα 180 στρέμματα τα οποία ήδη υπάρχουν για να μπορέσει να γίνει η ανάπτυξη του Πανεπιστημίου. Από εκεί και πέρα δεν έχει απορροφηθεί ούτε ένα ευρώ, ακούμε για τα 15 εκατομμύρια ακόμα δεν έχουν ολοκληρωθεί οι μελέτες και βεβαίως δεν έχει δημοπρατηθεί κανένα έργο. Δηλαδή, μετά από 3,5 χρόνια είμαστε ακόμα στη σφαίρα της θεώρησης και του θεωρητικού.\nΓια τον κάθετο άξονα δυστυχώς εξακολουθούμε να είμαστε πάρα πολύ πίσω. Ένα μέρος της μελέτης καλύπτεται από την Περιφέρεια, η οποία δεν έχει αυτή την υποχρέωση γιατί είναι χρήματα δικά μας, όφειλε η Πολιτεία με δικά της χρήματα να κάνει αυτή την μελέτη και γίνεται τμήμα Άττικα, ακόμα και σ’ αυτό το τμήμα Αμμοχώρι-Ξινό η μελέτη δεν έχει ολοκληρωθεί και γίνεται αγώνας για να μπορέσει να ολοκληρωθεί και να ενταχθεί στο 5ο ΕΣΠΑ μπας και γίνει αυτό το πρώτο κομμάτι και τα υπόλοιπα που είναι πιο εύκολα να ακολουθήσουν.\nΓια τα αρδευτικά δεν έχει γίνει τίποτα, είμαστε ακόμα στο θα δούμε. Ξεκίνησαν κάποιοι αναδασμοί οι οποίοι είναι χρονοβόροι , το γνωρίζουμε όλοι και δεν ξέρουμε πόσο θα κρατήσουν και αν εμπλακούν οι πολίτες με αντιπαραθέσεις δικαστικές, τότε θα μιλήσουμε για κάποιες αναβολές, θα έχουμε δηλαδή πρόβλημα.\nΠρο τελευταίο αφήνω το θέμα της Τηλεθέρμανσης .Ακούστηκε πάλι μια ψιλό ικανοποίηση για τα 30 εκατομμύρια της Τηλεθέρμανσης . Καταρχάς να ενημερώσω αυτούς που εκφράζουν πολύ εύκολα ικανοποιήσεις αυτά είναι χρήματα τα οποία έχει κατορθώσει να εγκρίνει την Τηλεθέρμανση ο Δήμαρχος Παπαναστασίου επί θητείας Παπαναστασίου, δεν μπόρεσε να ξεκινήσει το θέμα της Τηλεθέρμανσης τότε γιατί ήθελε να μειώσει το κόστος για τους πολίτες οι οποίοι θα τα χρησιμοποιούσαν για τους καταναλωτές και έκτοτε από τη θητεία του Παπαναστασίου μέχρι σήμερα είδαμε κάποια έργα τα οποία γίνονται στον κεντρικό αγωγό και εν πάση περιπτώσει αυτά τα χρήματα τα πήρε η κυβέρνηση Σύριζα όταν μάζευε όλα τα ταμειακά αποθέματα από διάφορους φορείς , τα κράτησε και τώρα κάποια στιγμή βρήκε χρήματα, μας πήγε πίσω κι εμάς 1,5 – 2 χρόνια τουλάχιστον και τώρα μας επιστρέφει αυτά τα οποία έχουμε από τη Δημαρχεία του Παπαναστασίου. Τώρα αν αυτό μπορεί να θεωρηθεί ως ικανοποίηση από κυβερνητικό Βουλευτή, ο καθένας ας βγάλει τα συμπεράσματά του. Αυτή λοιπόν είναι η κατάσταση, δεν έχει μπει ούτε ένα καρφί στο Νομό Φλώρινας, δεν γίνεται κανένα έργο και δυστυχώς απ’ ότι φαίνεται δεν υπάρχει και προοπτική. Τα πάντα κινούνται με ρυθμό χελώνας και το κακό είναι ότι δεν υπάρχει και ανησυχία για την προώθηση και την πρόοδο αυτών των θεμάτων. Έχω ζητήσει κατ’ επανάληψιν να υπάρχει σε μηνιαίο επίπεδο μία συνεδρίαση φορέων και ανέφερα ποιοι είναι αυτοί, δυστυχώς κανείς δεν παίρνει αυτή την πρωτοβουλία. Ως Βουλευτής αντιπολίτευσης δεν μπορώ να την πάρω γιατί θεωρείται ότι μπορεί να κάνω μικρή αντιπολίτευση στη κυβέρνηση, δεσμεύομαι όμως απ’ το Φθινόπωρο που θα είναι η Νέα Δημοκρατία τότε σαφέστατα θα πάρω την πρωτοβουλία και βεβαίως όποιος θέλει μπορεί να ακολουθήσει. Δεν πρόκειται εμείς να περιμένουμε ή να εμπλακούμε σε μικροκομματικά παιχνίδια για το ποιος θα συμμετάσχει ή όχι. Οι ευθύνες είναι πάρα πολύ μεγάλες, ο λαός μένει στάσιμος, είναι μια έρημη πολιτεία. Ο πρώτος αντίκτυπος είναι στους νέους, στους ανέργους οι οποίοι βρίσκονται είτε στα νησιά είτε στο εξωτερικό για να μπορέσουν να βρούνε δουλειά και βεβαίως ο δεύτερος αντίκτυπος είναι σε όλους τους υπόλοιπους γιατί βλέπουμε όλα αυτά τα χρόνια ότι η ποιότητα ζωής των κατοίκων του Νομού μας έχει πέσει ραγδαία στο ναδίρ. Λοιπόν αυτά και είμαι στη διάθεση σας.\nΚ. Γεωργούλας: κ. Αντωνιάδη, διαπιστώνω μια αντίφαση. Άκουγα προχθές τον Δήμαρχο σε τηλεοπτικό σταθμό, να μας λέει ότι έχει υλοποιήσει 100 % της προεκλογικής του εξαγγελίας που σημαίνει ότι έγιναν έργα. Σήμερα λέτε εσείς ότι δεν έχει μπει ούτε ένα καρφί .Τι ακριβώς συμβαίνει;\nΒουλευτής: Ναι, καταρχάς για ό,τι σας έχει πει ο Δήμαρχος θα απευθυνθείτε στο Δήμαρχο. Εγώ δεν αντιπροσωπώ ούτε τον Δήμαρχο ούτε τον Περιφερειάρχη. Για τα του Δημάρχου στο Δήμαρχο, για τα του Περιφερειάρχη στον Περιφερειάρχη. Εγώ όμως ως Βουλευτής του Νομού, επειδή εσείς ζείτε σ’ αυτόν το Νομό σας προκαλώ να μου πείτε ένα έργο το οποίο γίνεται στο Νομό τα τρία χρόνια. Πέστε ένα έργο και όταν λέω ένα έργο δεν μιλάω για τις λακκούβες ή για τις λάμπες τις οποίες αλλάζουμε. Ένα έργο το οποίο γίνεται κι εγώ θα σας πω μπράβο. Για να μην αναφερθώ σε λεπτομέρειες ότι ανέφερα σας ανέφερα, αν θέλετε όμως να σας πω.\nΤο θέμα της Τηλεθέρμανσης άρχισε να ανακινείται όταν το ανέφερα στη Βουλή, όχι επειδή το ανέφερα εγώ αλλά επειδή εμπλεκόταν ο κ.Καλογρίτσας και επειδή το πήρε ο ΣΚΑΙ και εκείνη την εποχή ήτανε σε κόντρα με τον κ.Καλογρίτσα και έψαχνε να βρει ποια έργα έχει διάσπαρτα στην Ελλάδα και δεν προχωράνε, θυμάστε γι’ αυτά που είχε στα νησιά και στην Πελοπόννησο με τους αυτοκινητόδρομους κι όλα αυτά και μέσα σ’ αυτά ήτανε και το θέμα της Τηλεθέρμανσης και ξαφνικά άρχισε ο κ. Καλογρίτσας μ έναν φορτωτή, ένα σκαφέα και τρεις εργάτες να κάνει τον κεντρικό αγωγό. Μα με τον ρυθμό που γίνεται θέλουμε 20 χρόνια. Με τους εργάτες και με τα μηχανήματα που έχει αυτή τη στιγμή ο Κ. Καλογρίτσας θέλουμε 20 χρόνια. Τώρα να πούνε ότι ξεκινάνε εντατικά, θέλουν τουλάχιστον 3 χρόνια για να γίνει η Τηλεθέρμανση. Εάν από αύριο ως δια μαγείας έφερνε όλα τα απαραίτητα εργαλεία, τους εργαζόμενους, τους πάντες, όλο τον εξοπλισμό θέλει 3 χρόνια τουλάχιστον.\nΚ. Βούζας: κ. Αντωνιάδη 3 ή 4 φορές στη τοποθέτησή σας αναφερθήκατε ότι σε έξι μήνες θα έχουμε εκλογές, έχετε κάποιες ενδείξεις; Βέβαια, δεν αναφερθήκατε καθόλου στις εσωκομματικές της Νέας Δημοκρατίας που θα έχουμε σε έναν μήνα.\nΒουλευτής: Ναι, για τις εσωκομματικές θα δώσω μια άλλη συνέντευξη που θα αναφερθώ όταν πλέον θα έχουμε και κάποια δεδομένα. Γιατί αυτή τη στιγμή δεν έχουμε. Όταν υπάρξει κάτι συγκεκριμένο θα αναφερθώ και στη δική μου στάση σε σχέση με τις εσωκομματικές. Για το θέμα των εκλογών είναι η πεποίθησή μου απ’ το 2016 ότι θα γίνουν μετά το καλοκαίρι του 2018, που έχει σχέση με το μνημόνιο γιατί έστω και πλασματικά ο κ. Τσίπρας θέλει να απεκδειχθεί απ’ αυτό το προπατορικό αμάρτημα των μνημονίων. Γιατί όπως ξέρετε ο κ. Τσίπρας βγήκε με πρώτο σύνθημα ότι την επόμενη μέρα θα σκίσω το μνημόνιο, θα κουρέψω το χρέος, δεν έχει κάνει τίποτα απ όλα αυτά. Θέλει έστω και πλασματικά για τον τύπο όχι για την ουσία να πει ότι μετά τον Αύγουστο ότι ναι, ξέρετε εγώ σας είπα μετά αλλά τελικά δεν μπόρεσα και μετά από 3,5 χρόνια σας έβγαλα. Όταν ήδη έχει δεσμεύσει τη χώρα μέχρι το 2022 σε πλεόνασμα3,5 %, όταν από 1/1/2019 θα έχουμε μειώσεις 18 % που σημαίνει 250 ευρώ μείωση στις συντάξεις και όταν από 1/1/2020 θα έχουμε από 70 μέχρι 100 ευρώ μείωση και στις συντάξεις και στους μισθούς. Αυτά είναι τα πιο βασικά, έτσι, κι όταν έχει ψηφίσει ήδη μέτρα για το δεύτερο εξάμηνο του 2018 που δεν υπήρχαν. Γι αυτόν τον λόγο είχα πει ότι θα κάνει σίγουρα εκλογές το Φθινόπωρο του 2018, δεν πρόκειται να πάει στην Άνοιξη του 2019 με μία πολύ μικρή επιφύλαξη εάν τυχόν τις μειώσεις των συντάξεων τις πάει ένα εξάμηνο πίσω, που το βλέπω πολύ δύσκολο γιατί εδώ οι Ευρωπαίοι και το νομισματικό ταμείο πιέζουν το αφορολόγητο, η μείωση του αφορολόγητου να έρθει αντί από 1/1/2020 να έρθει από 1/1/2019. Είναι αυτό που λέγαμε η μείωση των 70 και των 100 ευρώ σε μισθούς και συντάξεις.\nΚ. Βούζας: Φοβάστε ένα ατύχημα στο Αιγαίο;\nΒουλευτής: Καταρχάς, ήδη είχαμε ένα ατύχημα, έτσι για να λέμε τα πράγματα με το όνομά τους. Έχω καταθέσει και συγκεκριμένες επερωτήσεις για το συγκεκριμένο θέμα. Μη βαπτίζουμε το κρέας ψάρι. Ατυχήματα είχαμε και πολλά. Το πρώτο ατύχημα ήταν η εμβολή του σκάφους. Ήταν ατύχημα, απλώς δεν είχαμε ανθρώπινες ζωές, γιατί θα μπορούσε στο σημείο στο οποίο έγινε η εμβολή να υπήρχε κάποιος ναύτης, να χαθεί κάποια ανθρώπινη ζωή. Από τύχη δεν είχαμε, το ατύχημα έγινε. Ατύχημα είναι και το θέμα της σύλληψης των δύο αξιωματικών, ατυχήματα είναι και αυτά που καθημερινά αντιμετωπίζουν οι πιλότοι μας. Θέλω να πω δηλαδή ότι ατυχήματα γίνονται συνεχώς δε φτάσαμε σε σημείο να θρηνήσουμε ανθρώπινη ζωή. Στο παρελθόν δεν είχαμε ανθρώπινη ζωή με τον αεροπόρο , ο οποίος έχασε τη ζωή του;\nΚ. Τριανταφυλλίδης: Τον Ηλιάκη;\nΒουλευτής: Τον Ηλιάκη Εκείνο το οποίο είναι λυπηρό , είναι να μην αφήνουμε τον ελληνικό λαό και την Ελλάδα στο έλεος της ταπείνωσης. Γιατί είναι ήττα και πρέπει να τα λέμε αυτά έτσι όπως είναι . Εθνική ήταν το ότι δεν αφήσανε να γίνει η έρευνα για το πετρέλαιο, για το αέριο στο οικόπεδο 3 καθυστέρησε η εξωτερική πολιτική, κατέθεσα και συγκεκριμένη ερώτηση από την πρώτη ημέρα να ξεσηκωθεί η Ελλάδα και η Κύπρος σε όλους τους διεθνείς οργανισμούς, να καταγγείλουν το θέμα. Δεν έπρεπε να αφήσουν να χαθούν οι 15 ημέρες για να ανανεώσουν τη άφιξη. Οι Τούρκοι σε οτιδήποτε γίνεται η Ελλάδα πρέπει να αντιδρά από το επόμενο δευτερόλεπτο. Κατέθεσα και επερώτηση για το θέμα του σκάφους την οποία απεδέχθη ο κ. Κοτζιάς , δεν είναι το θέμα των χρημάτων , που και αυτό έχει τη συμβολική του σημασία είναι ότι το επισημοποιείς με δικαστικό τρόπο, με διπλωματικό τρόπο, με τον επίσημο πλέον τρόπο ότι μέσα στα χωρικά σου ύδατα έχεις εισβολή. Αυτή πλέον είναι η πιο επίσημη διαδικασία. Εάν το αφήσεις έτσι και πεις ότι μετά από δύο χρόνια όταν θα σου χρειαστεί , ξέρεις είχαμε την εισβολή του σκάφους, τι έγινε; Τώρα την επισημοποιείς. Άρα λοιπόν το καθετί έχει τη δική του ιδιαίτερη βαρύτητα και το δικό του ειδικό βάρος, για αυτό η Ελλάδα έμεινε πίσω στο συγκεκριμένο θέμα. Η Ελλάδα φορτώνεται με ήττες και με ταπεινώσεις. Εδώ υπάρχει η εξής αντίφαση όσο κάνεις ότι δεν καταλαβαίνεις , τόσο φέρνεις πιο κοντά τον πόλεμο και καινούργιες ταπεινώσεις. Όσο προετοιμάζεσαι και απαντάς σ’ αυτές τις ταπεινώσεις, τόσο απομακρύνεις το ενδεχόμενο και του πολέμου και την επανάληψη νέων ταπεινώσεων. Εγώ νομίζω, ότι αυτό που συνέβη τώρα με το ελικόπτερο στην Νήσο Ρω, αυτό είναι ένα μάθημα για τους Τούρκους, ότι πλέον οι Έλληνες έχουν μάθει να απαντάνε και όσο οι Έλληνες απαντούν τόσο οι Τούρκοι είναι πιο διστακτικοί . Επαναλαμβάνω και κλείνω μ αυτό, η Ελλάδα είναι αυτή τη στιγμή το ισχυρότερο Κράτος και των Βαλκανίων και της μικράς Ασίας. Είναι ισχυρότερη και από την Τουρκία. Γιατί ένα κράτος είναι ισχυρό όταν είναι ισχυρό πολιτικά, διπλωματικά, οικονομικά και στρατιωτικά. Εμείς και στους τέσσερις παράγοντες αυτή τη στιγμή είμαστε ισχυρότεροι από τη Τουρκία. Και αυτά ας τα δει ο κ. Τσίπρας και όσοι λέγανε ότι θέλουμε βούτυρο αντί για κανόνια, γιατί το κράτος το οποίο βρήκε, αυτός δεν έχει προσθέσει ούτε ένα κανόνι. Δεν έχει φέρει τίποτα, αυτά τα βρήκε είναι αυτά τα οποία κατηγορούσε και έκανε διαδηλώσεις και σήμερα τα χρησιμοποιεί για να μας πει ότι έχει ένα ισχυρό κράτος και είναι αυτός ο οποίος διαδήλωνε στα κάγκελα και έλεγε ότι δεν έπρεπε να τα πάρουμε αυτά και δεν έπρεπε να πάρουμε τα άλλα. Και να που σήμερα χάρη σ’ αυτά κοιμάται ήσυχος ο Ελληνικός λαός. Βεβαίως και γίνανε και κάποιες ατασθαλίες. Αυτό τι σημαίνει; Σημαίνει ότι πρέπει να λειτουργεί το κράτος δικαίου και ο έλεγχος, και όσοι τα κάνουνε να μπαίνουν στη φυλακή, να σαπίσουν στη φυλακή. Δεν σημαίνει όμως ότι επειδή βρέθηκαν ένας, δύο, τρείς απατεώνες θα σταματήσουμε να εξοπλίζουμε την Ελλάδα.\nΚ. Γεωργούλας : Κ. Αντωνιάδη, είπατε νωρίτερα ότι χρειάζονται δύο σχολές ακόμα.\nΒουλευτής: Δύο τμήματα\nΚ. Γεωργούλας : Δύο τμήματα στη σχολή Καλών Τεχνών;\nΒουλευτής: Ένα στη σχολή Καλών Τεχνών , στο τμήμα Καλών Τεχνών , εφαρμοσμένο για να γίνει η σχολή γιατί τώρα είναι τμήμα, και ένα στη σχολή Ανθρωπιστικών .\nΚ. Γεωργούλας: Είπατε ότι σε έξι μήνες θα έχουμε εκλογές. Του χρόνου τέτοιο καιρό, επειδή περνάει πολύ γρήγορα ο καιρός, θα είστε κυβέρνηση. Στο πρόγραμμά σας υπάρχει αυτό ως θέμα δημιουργίας τμημάτων;\nΒουλευτής: Σας μιλάει ο Βουλευτής της Νέας Δημοκρατίας. Δηλαδή τι πρόγραμμα; Σου λέω ως Βουλευτής της Νέας Δημοκρατίας ότι ναι, είναι και δέσμευση αυτή, ότι δύο τμήματα απαραιτήτως θα γίνουν στην Φλώρινα. Συν το θέμα που το έχω ξανά πει, το θέμα των κάθετων αξόνων. Ο κ.Κυριάκος Μητσοτάκης δεσμεύτηκε για τρείς κάθετους άξονες της Φλώρινας, της Πέλλας και της Δράμας. Είναι οι τρείς Νομοί οι οποίοι δεν έχουνε ακόμα κάθετο άξονα. Από τον Έβρο μέχρι την Ηγουμενίτσα. Όλοι οι υπόλοιποι έχουν αποκτήσει . Μόνο εμείς δεν έχουμε.\nΚ. Γεωργούλας: Εννοείς κάθετο αυτό του Ξινού να γίνει;\nΒουλευτής: Ναι, Φλώρινα- Πτολεμαΐδα.\nΛοιπόν , σας ευχαριστώ πολύ κύριοι, Χρόνια πολλά , Χριστός Ανέστη και για τα υπόλοιπα δεσμεύομαι σε μια επόμενη φορά.\nΟι επιτυχόντες του 78ου Μαθηματικού Διαγωνισμού «Ο Θαλής” στην Φλώρινα\n20 μαθητές από την Φλώρινα διακρίθηκαν στον 78ο Μαθηματικό Διαγωνισμό «Ο Θαλής” και θα διαγωνιστούν στη Β΄φάση που θα διεξαχθεί στις 20 Ιανουαρίου 2018. Πολλά συγχαρητήρια στους μαθητές μας αλλά και στους συναδέρφους που είναι αρωγοί στην προσπάθεια των παιδιών και προάγουν τη μαθηματική παιδεία στον τόπο μας! Β’ ΓΥΜΝΑΣΙΟΥ …


andallages kids | andallages\nCategory Archives: andallages kids\nPosted on December 15, 2011 by andallages\t• Leave a comment\ntext by George Evge Ήταν λίγο πριν τις γιορτινές μέρες των Χριστουγέννων στην όμορφη πόλη μας, όταν… μια ομάδα παιδιών αποφάσισαν να επισκεφτούν το Λαογραφικό μουσείο. Για να μπορέσουν όμως να μπουν μέσα έπρεπε να είχαν μαζί τους ένα βιβλίο ή ένα παιχνίδι … κάτι που θα χάριζαν στον/στην καλύτερο/ καλύτερη τους φίλο/φίλη .. και … Continue reading →\n"ανταλλαγές kids" is coming to town…..\nPosted on November 17, 2011 by andallages\t• Leave a comment\nΑνταλλαγή παιδικών ρούχων & παιχνιδιών… Ελάτε να διασκεδάσουμε, σας περιμένουμε να ανταλλάξουμε, να παίξουμε παιχνίδια, να χορέψουμε και να βγούμε φωτογραφίες με τους φίλους μας. Πακετάρετε ρούχα και παιχνίδια που θα κάνουν έναν “φίλο” ευτυχισμένο.Μέρος ρούχων θα διατεθούν για φιλανθρωπικό σκοπό! “ανταλλαγές kids” is coming to town….. Παράσταση από τα τμήματα μπαλέτου και μοντέρνου χορού παιδιών … Continue reading →\nPosted on September 26, 2011 by andallages\t• Leave a comment\nPHOTO CREDIT FunnyR HAIRSTYLING Maria Dagkli Continue reading →


Πώς η σειρά γέννησης επηρεάζει τα αδέλφια; | μαμα & παιδι , παιδι | womenonly.gr\nΕίχατε από μικροί τις διαφορές σας. Ζηλεύατε ο ένας τον άλλον, καβγαδίζατε για το σε ποιον ανήκει τι, ανταγωνιζόσασταν κρυφά ή φανερά διεκδικώντας την αγάπη και την αποδοχή των ίδιων ανθρώπων, των γονιών σας, όμως περνάγατε και ατελείωτες ώρες μαζί παίζοντας, συζητώντας, σχεδιάζοντας την επόμενη φάρσα. Μεγαλώνοντας πήρε ο καθένας τον δρόμο του, το επάγγελμά του, την οικογένειά του και μερικά τηλεφωνήματα και οικογενειακές συγκεντρώσεις, έρχονται για να μας υπενθυμίσουν ότι τα αδέλφια μας, είναι η πιο κοντινή συγγενική σχέση που είχαμε από την αρχή της ζωής μας και που μπορούν να βρίσκονται πάντα δίπλα μας, ακόμα και μετά τον θάνατο των γονιών μας. Σύμφωνα με τον Αριστοτέλη, η λέξη φιλία, που βγαίνει από το αρχαιοελληνικό ρήμα «φιλώ» που σημαίνει αγαπώ, δηλώνει την αμοιβαία έλξη ανάμεσα σε δύο άτομα που συνδέονται με δεσμούς συγγενικούς ή άλλους. Όμως συνήθως, δυστυχώς η σχέση μας με τα αδέλφια μας, αμαυρώνεται από ζήλιες και παρεξηγήσεις που μπορεί να οδηγήσουν σε βαθμιαία απομάκρυνση ή στην καλύτερη περίπτωση να γίνουμε δυο απλοί γνωστοί.\nΗ ΣΕΙΡΑ ΓΕΝΝΗΣΗΣ & Η ΔΙΑΜΟΡΦΩΣΗ ΤΗΣ ΠΡΟΣΩΠΙΚΟΤΗΤΑΣ ΜΑΣ\nΠρώτος, ο Άλφρεντ Άντλερ διατύπωσε την θεωρία ότι η σειρά γέννησης των παιδιών σε μια οικογένεια, παίζει καθοριστική σημασία στη διαμόρφωση της προσωπικότητάς τους και στη σχέση που αναπτύσσεται μεταξύ των αδελφών. Η κ. Η κ. Δήμητρα Νικολάου, σύμβουλος ψυχικής υγείας , μας βοηθά να αναλύσουμε παραπάνω αυτή τη σχέση και δίνει ενδιαφέρουσες πληροφορίες.\nΠρωτότοκοι; Φιλόδοξοι ναι, αλλά και εγωιστές\nΦαίνεται λοιπόν ότι τα πρωτότοκα παιδιά, «ξεκινούν και περνούν κάποιο μέρος της ζωής τους ως μοναχοπαίδια, έχοντας την προσοχή όλων των μελών της οικογένειας στραμμένη πάνω τους, αναπτύσσοντας έτσι μια έντονη αίσθηση αυτοπεποίθησης. Με την άφιξη του δεύτερου παιδιού, έρχεται και ο εκθρονισμός του πρώτου, το οποίο βιώνει υποσυνείδητα την απόρριψη και ξεκινά να «μάχεται» για τη χαμένη θέση του και για την προσοχή των γονιών του. Πιστεύει ενδόμυχα ότι ¨αν είμαι καλό παιδί, θα με αγαπούν¨ και έτσι, δείχνει περίσσεια προθυμία στις επιθυμίες των γονιών του και είναι έτοιμο να βοηθήσει τους μεγαλύτερους αποφεύγοντας τη δημιουργία προβλημάτων». Έτσι συνήθως γίνονται πιο ενεργητικά, τους αρέσει να ηγούνται και να αναλαμβάνουν ευθύνες και πρωτοβουλίες, είναι φιλόδοξα, λογικά, με αυτοπεποίθηση και συνήθως έχουν υψηλότερο δείκτη νοημοσύνης. Συχνά γίνονται τελειομανείς, πολύ δύσκολα ικανοποιούνται επιζητώντας πάντα το καλύτερο από τον εαυτό τους και τους άλλους, είναι εγωιστές και τείνουν να θέλουν να συμφωνούν με τον ισχυρότερο. Οι στατιστικές δείχνουν ότι πάνω από τους μισούς προέδρους των Η.Π.Α. είναι πρωτότοκοι καθώς επίσης και η πλειοψηφία των αστροναυτών.\nΥστερότοκοι; Ριψοκίνδυνοι και με χιούμορ\nΟι υστερότοκοι, «δεν βιώνουν ποτέ την αποκλειστική προσοχή των γονιών τους, καθώς έχουν πάντα κάποιον μπροστά τους, πού είναι πιο προχωρημένος και πιο ικανός, κάτι που συμβάλει στο να αποκτούν σε βαθμό, την αίσθηση της μειονεξίας. Συνήθως, ανταγωνίζονται το πρώτο παιδί, προσπαθώντας να το ξεπεράσουν σε τομείς πού το πρώτο αποτυγχάνει». Έτσι γίνονται συνήθως ιδιαίτερα κοινωνικοί, με χιούμορ, ιδεαλιστές, ριψοκίνδυνοι, ευαίσθητοι, στοργικοί, τους αρέσει να πηγαίνουν ενάντια στους κανόνες αλλά και ανώριμοι, εγωκεντρικοί, και επιζητούν την προσοχή στις σχέσεις τους.\nΜεσαίοι; Διπλωμάτες & ανταγωνιστικοί\nΣε οικογένειες με περισσότερα από δύο παιδιά, τα μεσαία αδέλφια αντιμετωπίζουν συνήθως τα περισσότερα προβλήματα. «Τα μεσαία παιδιά δεν έχουν ούτε τα δικαιώματα του πρώτου, ούτε τα προνόμια του μικρότερου και παράλληλα, υποχρεωτικά μοιράζονται την προσοχή των γονέων τους ενώ δεν λαμβάνουν την ιδιαίτερη φροντίδα πού εισπράττει το μικρότερο.» Παγιδευμένα ανάμεσα στην δεσποτική προσωπικότητα του πρωτότοκου και στην όλο τσαχπινιά των μικρότερων, προσπαθούν να βρουν ένα διαφορετικό τρόπο έκφρασης. Συνήθως φέρονται με διπλωματία, διευθετούν τις καταστάσεις κατά τον καλύτερο δυνατό τρόπο, αποφεύγουν τους καβγάδες, είναι ευπροσάρμοστα, ρεαλιστές, κοινωνικά, έμπιστα, αλλά και ανταγωνιστικά, επαναστάτες, πεισματάρικα και δύσπιστα.\nΚαι τα δίδυμα; Αντίθετοι χαρακτήρες\nΤα δίδυμα συνήθως έχουν διαφορετικό χαρακτήρα με το ένα να γίνεται πιο δυναμικό και επιθετικό και το άλλο πιο ντροπαλό, ήσυχο και μοναχικό. Όταν είναι μαζί έχουν μια ιδιαίτερα στενή σχέση, έχουν αυτοπεποίθηση, τους αρέσει να παίρνουν ρίσκα και να ξεχωρίζουν. Μεγαλώνοντας ή το δέσιμο μεταξύ τους μένει ίδιο με τον ένα δίδυμο να ζει στη σκιά του άλλου ή επιλέγουν δυο εντελώς διαφορετικούς δρόμους προσπαθώντας να ξεχωρίσουν σαν προσωπικότητες.\nΔιάσημοι πρωτότοκοι Μαντόνα, Oprah Winfrey, Σάρον Στόουν (πολύ υψηλό I.Q. 154). Διάσημοι υστερότοκοι Κάρλα Μπρούνι, Αντζελίνα Τζολί, Μπιλ Γκέιτς και Ντάννυ ντε Βίτο. Διάσημα μεσαία παιδιά Τζούλια Ρόμπερτς, Τζένιφερ Λόπεζ.\nΠώς πρέπει να φέρονται οι γονείς\nΟ τρόπος που οι γονείς αντιμετωπίζουν τα παιδιά τους είναι καθοριστικός για τις μεταξύ τους σχέσεις. Δεν επιτρέπεται να κάνουν διακρίσεις και συγκρίσεις μεταξύ τους όπως αγόρια – κορίτσια, καλοί – κακοί μαθητές, μικρός – μεγάλος, ή οποιαδήποτε άλλη και να φροντίζουν να μοιράζουν την αγάπη την εκτίμηση και τη στοργή τους εξίσου σε όλα τα παιδιά τους. «Οι συμπεριφορές των γονιών, είναι κυρίως υποσυνείδητες, οπότε ακόμα και αν έχουμε την προσοχή μας στραμμένη στη προσπάθεια μιας ίσης συμπεριφοράς και αντιμετώπισης απέναντι στα παιδιά, ακόμη και τότε υπάρχουν διαφοροποιήσεις, σχεδόν αυτόματες, με την καλύτερη πάντα πρόθεση», λέει η κ. Νικολάου. Το καθένα έχει τις δικές του αρετές τις οποίες η συμπεριφορά του γονιού, μέσα από την αποδοχή και ενθάρρυνση, θα τις αναδείξει αλλά και τα δικά του ελαττώματα που θα πρέπει να προσπαθήσει μέσω της συζήτησης να διορθώσει.\nΚι όταν μεγαλώνουν;\nΟι συγκρούσεις μεταξύ των αδελφών είναι αναπόφευκτες δεδομένου ότι είναι παιδιά και ακόμα μαθαίνουν την τέχνη της συμβίωσης, της καθημερινότητας, του διεκδικώ αλλά και του «μοιράζομαι». Η ψυχραιμία, η απονομή δικαιοσύνης και η αντικειμενικότητά έχουν πολύ μεγάλη σημασία, ώστε ένας απλός παιδικός καβγάς να μείνει αυτό που είναι και να μην γίνει μια μόνιμη μελλοντική εστία παρεξηγήσεων. Είναι μια εκπαιδευτική ευκαιρία, ένα μάθημα ζωής για τα παιδιά, ώστε να αντιμετωπίζουν τις δυσκολίες και να υπερασπίζουν τον εαυτό τους και έξω από το σπίτι, αλλά και να γνωρίσουν καλύτερα το αδελφάκι τους, να δείχνουν κατανόηση, σεβασμό και να αλληλοβοηθιούνται. Με αυτό τον τρόπο, ο γονιός θα εμφυσήσει και ένα καινούριο στοιχείο στην αδελφική σχέση, αυτό της φιλίας.\nΕκείνοι & εγώ: η ανατομία μιας σχέσης\nΕίτε μεγάλοωσες στη σκιά ενός μεγαλύτερου αδελφού, είτε απλώς σου ανακοινώθηκε μια μέρα ότι «έχεις ένα μικρό αδελφάκι που χρειάζεται την αγάπη και την φροντίδα όλων για να μεγαλώσει», στην πραγματικότητα δεν αποφάσισες ποτέ ο ίδιος αν θα το ήθελες. Ο αδελφός/η σου ήταν πάντα ο «άλλος», που αποσπούσε την προσοχή από εσένα, απειλούσε την ηρεμία σου, τα κατάφερνε καλύτερα, ήθελε να σου λέει πάντα τι να κάνεις, ή που ήταν πιο όμορφος/η και χαριτωμένος, που πάντα αποτελούσε σημείο αναφοράς για ότι καλό ή κακό γινόταν μέσα στο σπίτι. Κατά συνέπεια, η ζήλεια και ο ανταγωνισμός κυριάρχησαν στην σχέση σας στα παιδικά σας χρόνια ανάμεικτα με αγάπη και στοργή, καταδικάζοντάς σας σε μια σχέση γεμάτη διακυμάνσεις που όσο και αν προσπαθούσατε δύσκολα θα την χαρακτηρίζατε «φιλική», ίσως επειδή η φιλία προϋποθέτει την εμπιστοσύνη και την εχεμύθεια, ενώ εσείς στον πρώτο καβγά απειλούσατε ο ένας τον άλλο ότι «θα τα πω όλα στη μαμά» και πολύ συχνά το πραγματοποιούσατε.\nΔιαφορετικοί και όμως τόσο ίδιοι…\nΗ σχέση μας με τα αδέρφια μας, είναι το μεγαλύτερο μάθημα που μπορούμε να πάρουμε για την μελλοντική οικογενειακή ζωή μας. Είναι μια σχέση δύσκολη και απαιτεί την ανάπτυξη της υπομονής, του σεβασμού για τα δικαιώματα του άλλου, της ειλικρίνειας, της κατανόησης, του συμβιβασμού, της εμπιστοσύνης. Ως ενήλικες πια, προσπαθώντας να ξεπεράσουμε τα προβλήματα της σχέσης μας, πρέπει να φερθούμε ως πραγματικά ώριμοι και να αντιμετωπίσουμε και τα αδέρφια μας έτσι, σε μια σχέση ως ίσος προς ίσον, ξεπερνώντας την ετικέτα του «μεγαλύτερου» ή «μικρότερου» που μας είχαν κολλήσει από την παιδική μας ηλικία. Δεν είναι πάντα εύκολο, συνήθως επειδή χρειάζεται να γίνει και από τις δυο πλευρές, γι’ αυτό και απαιτείται μια σοβαρή ειλικρινής συζήτηση μεταξύ μας.\n«Αδελφέ με πλήγωσες»\nΣ’ αυτές τις περιπτώσεις δεν πρέπει να διστάζεις «να εκφράσεις τα όποια συναισθήματα και σκέψεις σε απασχολούν, παίρνοντας την ευθύνη πού σου αναλογεί, και μιλώντας για εσένα, και ποτέ κατηγορώντας τον άλλον και ρίχνοντας του ολόκληρο το βάρος και την ευθύνη. Θα πρέπει, να είμαστε ανοιχτοί και σε εκείνο που ο άλλος εκφράζει, και να προσπαθούμε να καταλάβουμε τι μας λέει, μπαίνοντας όσο το δυνατό, στη δική του θέση. Με αυτό τον τρόπο, αντιλαμβανόμαστε και μια άλλη οπτική, διαφορετική από τη δική μας, που μας επιτρέπει να κατανοήσουμε ότι ο άλλος δεν είναι εχθρικός ή πεισματάρης, απλά είναι διαφορετικός».\nΠιθανόν οι σχέσεις σας να μην είναι και οι καλύτερες, οπότε φροντίστε να αδράξτε την ευκαιρία που σας προσφέρει ένα τυχαίο γεγονός, μια γέννηση, μια γιορτή, τα γενέθλια ενός παιδιού, ή απλά σηκώστε το τηλέφωνο, έτσι χωρίς αφορμή, και κανονίστε να βγείτε. Χωρίς τα παιδιά σας, χωρίς τους συζύγους, χωρίς την υπόλοιπη οικογένεια. Σα να βγαίνετε ραντεβού με έναν φίλο. Θα έχετε πολλά να πείτε…


Οι Πελάτες μας | Mideast Travel Worldwide\nΓια Εταιρίες - Οι πελάτες μας\nΑγαπητές κυρίες, αγαπητοί κύριοι, Με την παρούσα επιστολή μου θα ήθελα να σας εκφράσω τις ευχαριστίες και τα συγχαρητήρια μου για την συμβολή σας στην άψογη διοργάνωση του 28ου Πανελληνίου Συνεδρίου Στοματικής και Γναθοπροσωπικής Χειρουργικής, του HAOMS2014.\nΗ συμβολή του γραφείου σας ήταν καθοριστική για την επιτυχία του HAOMS2014. Η απρόσκοπτη επικοινωνία της Οργανωτικής Επιτροπής -και εμού προσωπικά- με εσάς και οι άμεσες ενέργειες σας για την ανεύρεση της καλύτερης δυνατής λύσης για την υλοποίηση των ιδεών μας, μας οδήγησαν στη διενέργεια ενός συνεδρίου το οποίο είχε μεγάλη οργανωτική και επιστημονική επιτυχία.\nΠαράλληλα όμως, όπως διαπιστώσαμε από τον οικονομικό απολογισμό, υπήρξε και μεγάλο οικονομικό κέρδος για την Ελληνική Εταιρεία Στοματικής και Γναθοπροσωπικής Χειρουργικής. Το κέρδος αυτό σίγουρα θα περιοριζόταν αισθητά χωρίς τη βοήθεια σας στην επιλογή των πιο ποιοτικών λύσεων, σε λογικό όμως κόστος (π.χ. Ηλεκτρονικά Πόστερ, Online Voting, Μεταφορά Ξένων Ομιλητών, Γραμματειακή Υποστήριξη, κ.α.).\nΣας ευχαριστώ και πάλι για την άψογη συνεργασία, η οποία ελπίζω να συνεχιστεί και σε επόμενες εκδηλώσεις της ΕΕΣΓΠΧ.\nΔημήτριος Χ. Παπαδάκης, DMD\nΠρόεδρος της ΟΕ του 28ου Πανελληνίου Συνεδρίου Στοματικής και Γναθοπροσωπικής Χειρουργικής\nΈχοντας συνεργαστεί με το ταξιδιωτικό γραφείο Mideast θα θέλαμε να εκφράσουμε ότι έχει επιδείξει άψογη συνεργασία και παροχές υπηρεσιών υψηλού επιπέδου κατά τη διάρκεια της πολύχρονης συνεργασίας μας. Ο επαγγελματισμός και η συνέπειά τους έχει σχολιαστεί θετικά από όλα τα μέλη του Διοικητικού Συμβουλίου της Ομοσπονδίας μας.\nCalling Mideast is always a pleasure. Every member of the kind and dedicated team of Mideast is always there for us to propose various alternatives, as well as, the most well-suited solution based on our needs.\nAfter TEN YEARS of traveling within Greece and around the world, we have grown to trust Mideast and feel safe that our trips will be just as planned.\nThe credibility of Mideast is impeccable. Mideast is the guarantee of our BUSINESS or LEISURE trips.\nMc Donald's Hellas\nΗ συνεργασία μας με το ταξιδιωτικό γραφείο Mideast από το 2005 έως και σήμερα κρίνεται πάρα πολύ καλή.\nΕιδική αναφορά πρέπει να κάνουμε στο προσωπικό της το οποίο, κάτω από την επίβλεψη και τη σωστή καθοδήγηση των υπευθύνων της εταιρίας, εκτελεί με άκρα εντιμότητα και υπευθυνότητα τα καθήκοντά του στα χρονικά πλαίσια που υποδεικνύονται.\nSchmitz Cargobull S.E.E. A.E.\nMε την επιστολή αυτή θα θέλαμε να εκφράσουμε τα θερμά μας συγχαρητήρια για το καλά οργανωμένο ταξιδιωτικό γραφείο σας που με το έμπειρο, φιλικό και αξιόπιστο προσωπικό του, καταφέρνει ανά πάσα στιγμή, να μας προσφέρει εξαιρετικές υπηρεσίες.\nΕυχαριστούμε για την άψογη συνεργασία.\nWe have been working with Mideast since 2002 and it has been a pleasure. A very professional team and a very good service.\nOur best experience has been with the people who work at Mideast.\nΆριστοι επαγγελματίες με ιδιαίτερη εξειδίκευση στην οργάνωση ταξιδιων "out of the box" στις χώρες της Μέσης Ανατολής.\nOn behalf of YUM I would like to thank each one of you for making our trip to Athens extremely special.\nOur goal was for the families to enjoy their time in Athens, build new relationships and last but not least, have fun !!!\nWe sincerely appreciate all the effort by each of you to ensure this trip was a success and it was a pleasure working with each and every member.\nAfter numerous business and personal trips, we are more than convinced that Mideast is the travel agency to trust.\nTheir committed and friendly staff always makes sure to provide the customer with tailor-made, value-for-money services, making every trip an unforgettable experience.\nWithout a doubt, we will continue cooperating with Mideast, an example of excellence in the travel industry.\nΘα θέλαμε να σας εκφράσουμε την ικανοποίησή μας από την ποιότητα των υπηρεσιών που μας διαθέτετε και την άμεση εξυπηρέτηση που λαμβάνουμε πάντα από το γραφείο σας.\nΣας ευχαριστούμε για τον επαγγελματισμό που έχετε δείξει σε αυτήν την πολυετή συνεργασία.\nΠάντα διαθέσιμοι και ανταποκρινόμενοι σε κάθε μας απαίτηση με εξαιρετικό service από τους σπεσιαλίστες του είδους.\nΙδιαίτερη μεταχείριση με Ανατολίτικη φινέτσα !!!\nBerios S.A. Engineering\nΘα θέλαμε να επισημάνουμε ότι την μακρόχρονη συνεργασία μας χαρακτηρίζει ο άψογος επαγγελματισμός σας, η άμεση ανταπόκριση σας στα αιτήματά μας και η συνεχής υποστήριξη σας.\nΤα παραπάνω χαρακτηριστικά διέπουν το προσωπικό της εταιρείας σας που πάντα με απόλυτη ευγένεια αντιμετωπίζει όλες τις καταστάσεις.\nΕίμαστε ευγνώμονες για τη σχέση μας αυτή και ευχόμαστε η εμπιστοσύνη που έχουμε στη Mideast και αποτελεί το πιο σημαντικό στοιχείο της συνεργασίας μας να κυριαρχεί πάντα για όλα τα επόμενα χρόνια.\nΗ συνεργασία μας με το ταξιδιωτικό γραφείο της Mideast είναι καθ’ όλα άριστη καθώς ο επαγγελματισμός και η συνέπεια των εργαζομένων αφήνουν μόνο θετικές εντυπώσεις.\nΜετά από δέκα χρόνια συνεργασίας και άπειρα επαγγελματικά ταξίδια εντός και εκτός Ελλάδας, η γνώμη μας για το Mideast συνοψίζεται σε τρεις λέξεις:\nΕυγένεια - Εξυπηρέτηση - Αποτελεσματικότητα! Όλα σε υπερθετικό βαθμό!\nΑκόμη και όταν αντιμετώπισα προβλήματα λόγω καθυστερήσεων ή ματαιώσεων πτήσεων ενω βρισκόμουν πολύ μακριά από την Ελλάδα και σε ώρες που το πρακτορείο ήταν κλειστό, η ανταπόκριση που είχα από τα στελέχη του Mideast ήταν άμεση και αποτελεσματική.\nΤελικά το MOTO: Mideast - We Care! ανταποκρίνεται πλήρως στην πραγματικότητα!\nΗ συνεργασία μου με τον Όμιλο Mideast ξεκίνησε πριν 25 χρόνια, στις αρχές του 1987, όταν ακόμη στεγαζόταν σε κάποιο ημιυπόγειο χώρο επί της Βασ. Σοφίας. Όλα αυτά τα χρόνια, είχα την χαρά να συνεργαστώ άψογα τόσο με την διεύθυνση, την οικογένεια Μούσμπε, όσο και με όλο το εξαιρετικό προσωπικό της Mideast. Πάντα είχα την καλύτερη δυνατή εξυπηρέτηση για τα επαγγελματικά μου ταξίδια, την έκδοση εισιτηρίων, κράτηση ξενοδοχείων, ενοικίαση αυτοκινήτων, και την έκδοση Visa για διάφορες χώρες. Είμαι απόλυτα ικανοποιημένος από την πολυετή αυτή συνεργασία, από την μοναδική κάλυψη των αναγκών μου και τον απαράμιλλο επαγγελματισμό της Mideast. Είμαι βέβαιος για την συνεχή ανοδική πορεία της Mideast όπως την γνώρισα τα πολλά χρόνια της άριστης συνεργασίας μας.\nΕλληνική Ομοσπονδία Taekwondo\nΈχοντας μια πολύχρονη και άψογη συνεργασία με το ταξιδιωτικό γραφείο της Mideast, θεωρούμε ότι έχουμε μια ολοκληρωμένη εικόνα και υπογραμμίζουμε ότι οι οργανωτικές ικανότητες, η επαγγελματική εμπειρία, η συνέπεια, οι άψογες διαπροσωπικές σχέσεις και η ευγενική προσωπικότητα όλων των συνεργατών του γραφείου έχουν σχολιασθεί θετικά από όλους.\nAsking about our opinion is in itself a clear reflection that you live up to your main promise at Mid-East which is “WE CARE”.\nYour team whom we deal with are clearly committed to this promise and is passed on to us whenever we need support and assistance.\nH εταιρία SECURICON A.E. επιθυμεί να εκφράσει τις ευχαριστίες της για τη μέχρι τώρα συνεργασία με το ταξιδιωτικό γραφείο MIDEAST TRAVEL.\nΟ επαγγελματισμός, η αξιοπιστία, η συνέπεια και η ευγένεια που διακρίνει το προσωπικό της MIDEAST αποτέλεσε σημαντικό παράγοντα για την πολυετή μεταξύ μας συνεργασία.\nΕκ μέρους της Ένωσης Ορειβατών Φυσιολατρών και των 49 εκδρομέων που συμμετείχαν στην 8ήμερη εκδρομή στην Συρία σας ευχαριστώ για την πολύ καλή οργάνωση της εκδρομής μας.\nΤο πρόγραμμα υλοποιήθηκε όπως είχε προδιαγραφεί, τα ξενοδοχεία ήταν πολύ καλά και ο ξεναγός μας Γιώργος Ζεϊντάν ήταν εξαιρετικός.\nΜετά το καλοκαίρι θα αποφασίσουμε που θα είναι η προσεχής μας εκδρομή στο εξωτερικό και θα χαρούμε να ξανασυνεργαστούμε αν εμπίπτει στα προγράμματά σας.\nMideast was selected by PROFILE, a leading financial software provider with presence in 3 continents, due to its specialization and cost effective approach in finding and booking convenient flights and affordable hotels at short notice.\nOver the past few months of our partnership, the results are impressive since they give us cheap while quality business flights and hotel bookings.\nThis is of great importance to us due to the frequency of our executives’ traveling in the Middle East and North African countries.\nTheir service and understanding of our needs is invaluable.\nBusiness Concept Finance A.E.\nΗ Mideast αποτελεί έναν πολύτιμο συνεργάτη, φροντίζοντας πάντα για την ευόδωση των ταξιδίων των στελεχών μας, αλλά και επιλέγοντας τις πιο συμφέρουσες λύσεις, πάντα με γνώμονα την ποιότητα της υπηρεσίας.\nΗ αμεσότητα και η εξυπηρετικότητα του ανθρωπίνου δυναμικού της αποτελεί σημαντικό πλεονέκτημα στην μεταξύ μας επικοινωνία.\nΕΛΑΝΚΟ ΕΛΛΑΣ ΑΕΒΕ\nΘέλουμε να σας ευχαριστήσουμε ολόψυχα για την άψογη οργάνωση του γραφείου σας στην εκδρομή της εταιρείας μας στην Δαμασκό, και ιδιαίτερα να μεταφέρουμε τις ευχαριστίες προς εσάς και τους συνεργάτες σας εκ μέρους των συμμετεχόντων που πραγματικά επέστρεψαν ενθουσιασμένοι.\nΕυχαριστούμε για την συνεργασία και την συνεχή και πολύ κατατοπιστική ενημέρωση.\nΗ Ελληνική Ομοσπονδία Φιλάθλων Πάλης συνεργάστηκε με την Mid East Travel στο παρελθόν μένοντας απόλυτα ικανοποιημένη. Η επιλογή μας αυτή βασίστηκε σε ένα ολοκληρωμένο πακέτο υπηρεσιών που η Mid East προσφέρει εκ των οποίων έχουμε διακρίνει :\n- υψηλό επίπεδο υπηρεσιών\n- πρωτοποριακές υπηρεσίες\nΕυχόμαστε η Mid East Travel να συνεχίσει την αξιόλογη πορεία της στο χώρο της παροχής υπηρεσιών.\nΜετά από μακροχρόνια συνεργασία μας με Mid East, θεωρούμε ότι η καλή παροχή υπηρεσιών τους και η άμεση εξυπηρέτηση τους, καθώς και οι καλές επαγγελματικές σχέσεις που έχουμε τόσο με το προσωπικό όσο και το Μanagement, είναι παράγοντες ικανοί να μας κάνουν να τους συμπεριλαμβάνουμε στην Λίστα προμηθευτών μας.


Για τη συλλογή διηγημάτων της Ευγενίας Μπογιάνου Μόνο ο αέρας ακουγόταν (εκδ. Μεταίχμιο).\n«Διαβάζω ένα βιβλίο σημαίνει αποδεσμεύομαι από το συγκεκριμένο, κατανοώ το αφηρημένο, ανασυνθέτω το παρελθόν μου και αναρωτιέμαι για το μέλλον μου. Διαβάζω σημαίνει, πάνω απ’ όλα, προσπαθώ να είμαι ευτυχισμένος». Αυτά έλεγε η Μάρω Δούκα πριν από είκοσι χρόνια για την αξία της ανάγνωσης. Εμένα πάντως κάτι άλλο με απασχολεί· «οι αναγνώστες», πίστευε ο Κωστής Παπαγιώργης, «είναι άνθρωποι που διάβασαν μεν, αλλά προϊόντος του βίου λησμονούν μάλλον παρά θυμούνται. Ό,τι μοιάζει ξένο, επίκτητο, διαλύεται για να παραχωρήσει τη θέση του σε κάποιες ανθεκτικότερες εντυπώσεις. Το βιβλίο μένει, στον βαθμό που συναιρείται με τη ζωή».\nΝομίζω ότι κάπου εκεί πρέπει να αναζητήσουμε το στίγμα της συγγραφικής δουλειάς της Μάρως Δούκα αλλά και της Ευγενίας Μπογιάνου, ανθρώπων με ιδιαίτερα αντισυμβατική πολιτικοκοινωνική στόφα. Δεν ξέρω αν είναι σύμπτωση, αλλά στο έργο της Μπογιάνου διακρίνω ανάλογα χαρακτηριστικά με αυτά του έργου της Δούκα· μια εκλεκτική συγγένεια, θα έλεγα: τη μέριμνα όσον αφορά τον τρόπο με τον οποίο η κοινωνικοπολιτική πραγματικότητα μετουσιώνεται σε μυθοπλασία· την επίμονη έγνοια για τους τρόπους και τις συνεχείς μεταμορφώσεις της λογοτεχνικής γραφής· το οργανικό πάντρεμα του λυρικού και του δραματικού στοιχείου, του πολιτικού στοχασμού με τα υπαρξιακά στρώματα της ανθρώπινης υπόστασης έξω και πέρα από τον συγκεκριμένο χωροχρόνο της μυθοπλασίας· τη σκοτεινή στοχαστικότητα, ενίοτε πικρή.\nΤο κύριο, ωστόσο, γνώρισμα της Μπογιάνου είναι ο σκληρός, καρβερικός θα έλεγα, ρεαλισμός, βουτηγμένος σε μια γλώσσα ποιητικώς λάμπουσα, ασθματική, στακάτη. Καλοτροχισμένο μαχαίρι οι λέξεις που μπαίνουν βαθιά στην ψυχή.\nΤο κύριο, ωστόσο, γνώρισμα της Μπογιάνου είναι ο σκληρός, καρβερικός θα έλεγα, ρεαλισμός, βουτηγμένος σε μια γλώσσα ποιητικώς λάμπουσα, ασθματική, στακάτη. Καλοτροχισμένο μαχαίρι οι λέξεις που μπαίνουν βαθιά στην ψυχή. «Πόθησα. Ποθώ. Ωραία λέξη. Ένα ρήμα υγρό, ξαπλωμένο στο κρεβάτι με τα πόδια ανοιχτά». Η Μπογιάνου επινοεί εκ νέου τις λέξεις για να μιλήσει για την απώλεια, για τον θάνατο. Γιατί, μόνο μιλώντας για το τέλος, επιτελούμε τον θάνατο κι έπειτα μπορούμε να επινοήσουμε εκ νέου μια νέα αρχή, μια γέννηση της νέας γλώσσας, τούτη τη φορά, της γλώσσας που μπορεί να μιλήσει για το σήμερα σπάζοντας τα φράγματα. «Ίσως αυτά που γράφουμε μας καθορίζουν, ακόμα κι αν τα έχουμε σβήσει μετά. Με κάποιον τρόπο δεν παύουν ποτέ να υπάρχουν». Άλλωστε κάθε συγγραφέας με αυτές τις «ξεπεσμένες» λέξεις παλεύει, για να πέσουν σαν τσεκούρι πάνω στις παγωμένες ψυχές, ακόμα κι αν η παρτίδα είναι από χέρι χαμένη. Οι λέξεις, που κάποτε έβαζαν φωτιά, να ξαναγίνουν λέξεις-μολότοφ. Γιατί, τι άλλο έχει στα χέρια του ο συγγραφέας, ο ποιητής; Λέξεις και μόνο λέξεις. Το αίμα, η σάρκα και η ψυχή της καλής λογοτεχνίας – όχι απλώς το ένδυμά της.\nΣτα δεκατέσσερα διηγήματα της συλλογής συναντάμε μυθιστορηματικούς χαρακτήρες ακυρωμένους, πλάνητες, φερέοικους, που δοκιμάζονται σε οριακές καταστάσεις. Ένας κοινωνικός ιστός από καθημερινούς, οικείους, αναγνωρίσιμους ανθρώπους που αναμετρώνται με κάθε είδους απώλεια. Ξεχνούμε πως αυτοί είναι το περιβάλλον μας, ο περίγυρος της ζωής μας, εμείς οι ίδιοι. Κι η ζωή, ένας δρόμος με ανωμαλίες που προκαλεί εκτροπές, ήττες, συντριβή. Λέμε πως οι μυθιστορηματικοί χαρακτήρες αποτελούν την πρωταρχή της μυθοπλασίας, παρόλο που στο διήγημα είναι δύσκολο να ολοκληρωθούν. Ωστόσο, στην περίπτωση της Μπογιάνου, τα κείμενά της –με μεγάλο αφηγηματικό εύρος– αποτελούν μια καλοφτιαγμένη μηχανή που δουλεύει στην εντέλεια και οι χαρακτήρες, τα γρανάζια που εξασφαλίζουν την εύρυθμη λειτουργία της. Χαρακτήρες πλασμένοι με τις γνώσεις, τα βιώματα, τη φαντασία καθώς και με τις πλούσιες αναγνωστικές εμπειρίες της. Πολύ θα ήθελα να κατοικούν σε ένα σπίτι σαν αυτό της οδού Άγρας, που αναφέρεται και στο διήγημα «Ο Λούσιαν Φρόιντ πίνει τσίπουρο». Τόπος στοιχειωμένος για πολλούς, όπου κάπου εκεί βρίσκεται και η καταγωγική ζώνη των προσώπων που συνιστούν το συγγραφικό εικονοστάσι της.\nΚι αν κάποιοι αδυνατούμε να παραδεχτούμε πως θα μπορούσαμε οι ίδιοι να είμαστε ή να γίνουμε όχι ένας ή δύο αλλά σχεδόν όλοι οι χαρακτήρες του βιβλίου, σίγουρα οι φράσεις της δασκάλας από την «Κλειστή Πόρτα» (την προηγούμενη συλλογή της) που χαράμισε τη ζωή της απευθύνονται σ’ εμάς: «Νόμιζες πως σε άλλους συνέβαιναν κι εσύ έτυχε να περνάς και στάθηκες. Στάθηκες να χαζέψεις τον ξένο πόνο. Έτσι ήταν ακόμη τότε ο πόνος: ξένος. Νομίζαμε πως μπορούμε να τον ξεγελάσουμε. Πού να ξέραμε».\n* Το κείμενο εκφωνήθηκε από τον υπογράφοντα κατά την συν-παρουσίαση του βιβλίου με τη Μάρω Δούκα στο βιβλιοπωλείο Πλειάδες.


«Οδηγός» για την έξοδο της χώρας στις αγορές η πορεία του δεκαετούς ομολόγου | Ελληνική Οικονομία | Η ΚΑΘΗΜΕΡΙΝΗ\nΜε το βλέμμα στραμμένο στην απόδοση του 10ετούς ομολόγου βρίσκεται το οικονομικό επιτελείο της κυβέρνησης, που επιδιώκει να βγει στις αγορές εντός του Ιουλίου. Με δεδομένη την ευνοϊκή συγκυρία στη διεθνή ομολογιακή αγορά, όπου κεφάλαια αναζητούν ολοένα και πιο δυσεύρετες αποδόσεις, πολλοί εκτιμούν πως η Αθήνα θα μπορούσε να αντλήσει ιδιωτικά κεφάλαια. Ακόμα και χωρίς την άμεση προοπτική ένταξης των ελληνικών χρεογράφων στο QE της ΕΚΤ, που πλέον έγινε επισήμως ξεκάθαρο ότι προαπαιτεί συγκεκριμενοποίηση των μέτρων ελάφρυνσης του ελληνικού χρέους.\nΟμως, το ζητούμενο που παραμένει είναι με τι επιτόκιο (δηλαδή απόδοση) μπορεί να γίνει κάτι τέτοιο. Στην κυβέρνηση στοχεύουν να βγουν με χαμηλότερο του 5%, κάτι που σημαίνει πως πρέπει και η απόδοση του δεκαετούς να υποχωρήσει κάτω από το 5%. Ωστόσο αν και στις αρχές της εβδομάδας, μετά την αναβάθμιση από τη Moody’s, υποχώρησε στο χαμηλότερο επίπεδο των τελευταίων ετών κοντά στο 5,2%, προς τα μέσα της εβδομάδας κινήθηκε πάλι πέριξ του 5,5%.\nΚάποιοι εκτιμούν πως το παράθυρο για την κυοφορούμενη ομολογιακή έκδοση θα ανοίξει στα τέλη Ιουλίου, οπότε και αναμένεται η αναθεώρηση της πιστοληπτικής αξιολόγησης της χώρας και από τη Standard & Poor’s. Ομως, τελικά, η όποια απόφαση θα είναι κυρίως πολιτική και όχι οικονομική. Ακόμα και επιτόκιο της τάξης του 4,75%, όσο δηλαδή και του ομολόγου της έκδοσης του Aπριλίου του 2014 (ISIN GR0114028534), που επιδιώκεται να αναχρηματοδοτηθεί, είναι υψηλό σε σχέση με το κόστος δανεισμού από τους Eυρωπαίους εταίρους ή και με αυτό των άλλων ομολόγων του ελληνικού Δημοσίου που προέκυψαν από το PSI. Σε αντιστάθμισμα βέβαια, μια επιτυχής αναχρηματοδότηση αυτού του ομολόγου, που είναι της τάξης των 3 δισ. ευρώ, μπορεί να επιμηκύνει κατά τουλάχιστον τρία χρόνια την ανάγκη εξόφλησής του. Να τη μεταφέρει δηλαδή από τον Απρίλιο του 2019, οπότε και ωριμάζει, στο 2023 (αν είναι επίσης πενταετές το νέο ομόλογο). Επενδυτικές τράπεζες και διαχειριστές με γνώση των σχεδιασμών αυτών θεωρούν εφικτή μια τέτοια έξοδο στις αγορές, αν και δεν την προάγουν ενεργά.\nΝα σημειωθεί πως το βασικό σενάριο για την επικείμενη αυτή έξοδο θέλει και την αναχρηματοδότηση των 3 δισ. του ομολόγου που λήγει τον Απρίλιο του 2019 και την άντληση περί του ενός επιπλέον δισ. Υπενθυμίζεται πως τον Απρίλιο του 2014, όταν επίστρεψε η Ελλάδα στις αγορές για πρώτη φορά μετά το PSΙ, η ζήτηση από περίπου 550 ενδιαφερόμενους επενδυτές ξεπέρασε τα 20 δισ. ευρώ, με το κουπόνι να είναι στο 4,75% και την απόδοση στο 4,95% (τιμολογήθηκε οριακά κάτω από την ονομαστική του αξία), κάτω δηλαδή από το ψυχολογικό όριο του 5%. Το υπουργείο Οικονομικών πήρε τότε και τα 3 δισ. ευρώ που μπορούσε να τραβήξει από την αγορά. Αντίστοιχα θέλει να κινηθεί και τώρα. Σε κάθε περίπτωση ήδη κυκλοφορούν πληροφορίες ακόμα και για πιθανές ημερομηνίες έκδοσης, με την πιο κοντινή αυτή της 11ης Ιουλίου. Φυσικά θα χρειαστεί και η συναίνεση των δανειστών, και για αυτό επιδιώκεται βασικά αναχρηματοδότηση υφιστάμενου χρέους και όχι ανάληψη πρόσθετου. To ισχυρό επιχείρημα υπέρ της απόπειρας εξόδου άμεσα είναι η αναβάθμιση της Ελλάδας από τη Moody’s κατά μία βαθμίδα, από το Caa3 στο Caa2. Ωστόσο, η εν λόγω αξιολόγηση απέχει από το να γίνουν τα ελληνικά ομόλογα «επενδύσιμοι» τίτλοι.


[Protagon]: Στους μαθητές του Καστελόριζου η Πρόεδρος της Δημοκρατίας: Η μάσκα δείχνει ότι είστε υπεύθυνα μέλη της κοινότητας | multi-news.gr\nHome | ΠΟΛΙΤΙΚΗ | [Protagon]: Στους μαθητές του Καστελόριζου η Πρόεδρος της Δημοκρατίας: Η μάσκα δείχνει ότι είστε υπεύθυνα μέλη της κοινότητας\n[Protagon]: Στους μαθητές του Καστελόριζου η Πρόεδρος της Δημοκρατίας: Η μάσκα δείχνει ότι είστε υπεύθυνα μέλη της κοινότητας\nΠηγή: PROTAGON 14/09/2020 12:28 ΠΟΛΙΤΙΚΗ\nΣτον αγιασμό για την έναρξη του νέου σχολικού έτους στο ακριτικό Καστελόριζο παρέστη η Πρόεδρος της Δημοκρατίας Κατερίνα Σακελλαροπούλου. Προηγουμένως παρέστη στη δοξολογία της εορτής της Υψώσεως Του Τιμίου Σταυρού στην εκκλησία των Αγίων Κωνσταντίνου και Ελένης.\nΑπευθυνόμενη στους εξήντα μαθητές του νηπιαγωγείου, Δημοτικού Σχολείου, Γυμνασίου και Λυκείου στο Καστελοριζο, η Πρόεδρος της Δημοκρατίας αφού τους ευχήθηκε καλή σχολική χρονιά, στάθηκε στη χρήση της προστατευτικής μάσκας και τα άλλα μέτρα προστασίας από τον νέο κορονοϊό.\nΗ φετινή δεν είναι μια χρονιά σαν τις προηγούμενες, σημείωσε στην αρχή του μηνύματός της προς τα παιδιά η κυρία Σακεραλλοπούλου και «φέτος -σημείωσε- εκτός από τα τετράδια και τα βιβλία σας θα πρέπει να έχετε πάντα μαζί σας ένα καινούργιο εξάρτημα: τη μάσκα. Σαν σκέψη μπορεί να μη σας φαίνεται ευχάριστη, στην πορεία όμως θα διαπιστώσετε ότι με τη συνεχή χρήση θα ξεχάσετε την παρουσία της. Θα γίνει μια συνήθεια. Κάτι όπως τα γυαλιά, για εμάς τους μύωπες».\n«Φορώντας την και τηρώντας τους κανόνες προστασίας», υπογράμμισε η Πρόεδρος της Δημοκρατίας, «δεν διασφαλίζετε μόνο την υγεία σας, την υγεία των φίλων, των δασκάλων σας, των γονιών σας, της γιαγιάς και του παππού σας. Κάνετε κάτι πιο σημαντικό: δείχνετε ότι αποτελείτε υπεύθυνα μέλη της κοινότητας, ότι ενδιαφέρεστε για τον διπλανό σας, ότι συνειδητοποιείτε πως η ατομική μας ευτυχία εξαρτάται απόλυτα από την ευτυχία του συνόλου».\n[Σκάϊ]: Επαφές Κουμουτσάκου στις Βρυξέλλες για μεταναστευτικό στη σκιά της Μόριας


Ταυτότητα Εργασίας: #12781830\n5 freelancers are bidding on average ₹6604352 for this job\nHello, As you mentioned you want to hire a web developer. We will provide you dedicated resources for your Project. **Let's come forward & share your exact project requirements with us so we can start work on Περισσότερα\n₹2577319 INR σε 60 μέρες\n₹22222222 INR σε 45 μέρες\nWordPress: [url removed, login to view] [url removed, login to view] [url removed, login to view] [url removed, login to view] [url removed, login to view] [url removed, login to view] [url removed, login to view] [url removed, login to view] Περισσότερα\n₹2666666 INR σε 10 μέρες


Το Uptight είναι το νέο τραγουδι απο τους Hooverphonic μεσα από τον επερχομενο δισκο. – Loud Radio 88.8 – ΤΡΙΚΑΛΑ\nLoud Radio 88.8 - ΤΡΙΚΑΛΑ > Music News > Το Uptight είναι το νέο τραγουδι απο τους Hooverphonic μεσα από τον επερχομενο δισκο.\nMusic News 2 Οκτωβρίου 2018


2 Χρόνια Aegina Project | Οδηγός Αίγινας | aeginaproject.com\n2 χρόνια Aegina Project\n2 χρόνια Aegina Project: το πάρτι τώρα ξεκινάει\n28 Δεκεμβρίου 2017. Η μέρα που φέραμε σε αυτό τον κόσμο αυτό το μικρό άγουρο online πραγματάκι. Σήμερα γιορτάζουμε τα πρώτα 2 μας χρόνια, σχεδιάζουμε τα επόμενα 5 και ονειρευόμαστε τα επόμενα 10. Όχι μόνοι μας, μαζί σας. Για αυτό θα μοιραστούμε μαζί σας μερικά πράγματα για αυτό το ταξίδι που ξεκίνησε το 2016.\nΕίμαι ο Γιάννης Λαζάρου και τα τελευταία 2 χρόνια τα λέμε από τα Social Media και τα άρθρα του Aegina Project.\nΦυσικά δεν είμαι μόνος μου, μαζί μου είναι η Τζένη, ο Νίκος, ο Κώστας, η Σμαράγδα, ο Σωτήρης και ο Δημήτρης. Η Τζένη είναι το 2ο μέλος της ομάδας, ενώ οι υπόλοιποι είναι οι βασικοί μας συνεργάτες.\nΦίλωνος 13, Πειραιάς, ένα ανοιξιάτικο βραδάκι σε ένα όμορφο νεοκλασικό της γνωστής οδού στον Πειραιά. Εκεί έμενα την μέρα που αποφάσισα να δημιουργήσω έναν από τους πιο δυναμικούς digital οδηγούς της Αίγινας. Εκεί σκέφτηκα το όνομα, εκεί σχεδίασα το πρώτο λογότυπο, εκεί αποφάσισα πως θα ήθελα να εξελιχθεί όλο αυτό. Την επόμενη μέρα το πρωί ανέβασα την πρώτη φωτογραφία στο Instagram account. Το ημερολόγιο έγραφε 20 Απριλίου 2016. Ήταν το 1ο post από τα 430 που ακολούθησαν μέχρι σήμερα.\n20 Απριλίου 2016 Μια φωτογραφία από το λιμάνι ήταν η 1η φωτογραφία του Aegina Project που ανέβηκε στο Instagram και ήταν η έναρξη ενός πολύ όμορφου ταξιδιού μέχρι σήμερα.\nΜας πήρε περίπου 1,5 χρόνο να σχεδιάσουμε το συνολικό Project και να το βγάλουμε στον “αέρα” στις 28 Δεκεμβρίου του 2017. Κοιτάμε πίσω μας και λέμε ότι τα δύσκολα πέρασαν. Καθιερωθήκαμε, μεγαλώσαμε και σταματήσαμε να είμαστε οι για πολλούς “ερασιτέχνες” που έχουν για χόμπι τον οδηγό της Αίγινας. Αντίληψη που πετάξαμε από πάνω μας με σκληρή δουλειά, καθημερινή προσπάθεια, συνεργασίες, επιτυχίες και διάρκεια. Γιατί η ποιοτική διάρκεια είναι προσόν, ικανότητα και φυσικά χτίζεται με την εμπειρία.\nΣε αυτά τα 4 συνολικά σε λίγους μήνες χρόνια, κάναμε λάθη, μάθαμε, σας μάθαμε καλύτερα, μας μάθατε και εσείς. Ξέρετε που έχουμε φτάσει μέχρι σήμερα; Μπήκαμε στα σπίτια σας, στις επιχειρήσεις σας και εξελιχθήκαμε ως ένας από τους πιο ενημερωμένους, περιεκτικούς και σύγχρονους digital τουριστικούς οδηγούς της Ελλάδας. Γεμίσαμε κείμενα, πληροφορίες, φωτογραφίες και ιστορίες από όλη την Αίγινα. Φτάσαμε να μετράμε 10 χιλιάδες fans στα Social Media Accounts μας, τεράστια αλληλεπίδραση ανά post, καθημερινά direct messages, προσωπικά τηλέφωνα, emails και ένα σωρό ακόμα πράγματα.\nΠροσωπικό μήνυμα που έλαβα για την βοήθεια που δίνουμε στους επισκέπτες του νησιού για την καλύτερη διαμονή τους.\nΛίγο πριν φύγει το 2020, φτάσατε εδώ μέσα, να γίνετε κοντά στους 200 χιλιάδες επισκέπτες. Ναι, τόσοι. Άλλοι για δρομολόγια, άλλοι για πληροφορίες, άλλοι για προτάσεις για φαγητό-καφέ-ποτό-καταστήματα, άλλοι για εκδηλώσεις, άλλοι για μεγάλα events, άλλοι για να διαβάσετε τα άρθρα μας και άλλοι τόσοι για τόσα που έχουμε στις σελίδες του website μας. Αν σας φαίνεται μικρό το νούμερο, σκεφτείτε ότι την πρώτη χρονιά μπήκαν στο site, μόνο 50 χιλιάδες άτομα. Αυτή η αύξηση 300% την 2η χρονιά, μας κάνει να συνεχίζουμε, να σχεδιάζουμε και να βάζουμε υψηλούς στόχους για τα επόμενα χρόνια. Το επόμενο διάστημα θα ανακοινώσουμε αρκετά, γιατί οι νέες ιδέες δεν σταματούν ποτέ. Είμαστε και θα παραμείνουμε φρέσκοι και σύγχρονοι και αυτό δεν πρόκειται να αλλάξει ποτέ.\nΜην ξεχνάτε ότι το καλοκαίρι του 2019 μοιράσαμε δωρεάν τον premium έντυπο χάρτη της Αίγινας (αν δεν θυμάσαι πάτα εδώ για μια σύντομη αναδρομή). Ένα έντυπο που μοιράστηκε σε πάνω από 10 χιλιάδες επισκέπτες του νησιού και έφτασε να γίνει ένα από τα καλύτερα καλοκαιρινά έντυπα του καλοκαιριού στην Αίγινα. Γιατί η Αίγινα για εμάς δεν είναι ένα απλά ένα νησί, είναι μια μεγάλη περιπέτεια, είναι σημεία, εμπειρίες, γεύσεις, υφές και πολλές πολλές ξεχωριστές στιγμές.\nΈνα Premium έντυπο για όλη την Αίγινα\nΤα επόμενα χρόνια δεν θα δείτε στο Aegina Project: πολιτικό σχόλιο & πολιτική άποψη, κακό περιεχόμενο, εκπτώσεις στην ποιότητα των κειμένων.\nΘα δείτε όμως σίγουρα: Φρέσκες ιδέες, νέα κείμενα, καινούργιες συνεργασίες και περισσότερη Αίγινα.\nΣας ευχαριστούμε για την στήριξη σας αυτά τα 2 χρόνια.


Φαρμακευτικά και άλλα.: Απεργία Φαρμακαποθηκών\nΒάσει έκτακτης απόφασης του ΔΣ του Πανελλήνιου Συλλόγου Φαρμακαποθηκάριων, οι Φαρμακαποθήκες θα κλείσουν την Τετάρτη και θα παραμείνουν κλειστές έως και την Παρασκευή. Αφορμή - τι άλλο - το ανεκδιήγητο δελτίο τιμών και οι αλλεπάληλες διορθώσεις που ουσιαστικά δεν διορθώνουν τίποτα.\nΚρίμα, κι ότι ήμουν έτοιμος να παραγγείλω Aspirin-C την Τετάρτη απ’το ΣΥΦΑ. Με 0,30€ ούτε στην Ινδία δεν τη βρίσκεις...\nΑναρτήθηκε από Artemis στις 10/23/2012\nχλιδα το φαρμακειο εχει και air-condition\nΈχει και "security" για τις δύσκολες μέρες που έρχονται. Τον είδες το σκύλο στην είσοδο?


Μηχανολόγοι - ΣΥΝΔΕΣΜΟΣ ΗΛΕΤΡΟΛΟΓΩΝ ΕΓΚΑΤΑΣΤΑΤΩΝ ν. ΗΡΑΚΛΕΙΟΥ ΚΡΗΤΗΣ\nΠ.Δ. 274/1997 (ΦΕΚ 195/Α`/2.10.1997) Χαρακτηρισμός των χημικών εγκαταστάσεων κατ εφαρμογήν του άρθρου 4 του ν. 6422/34 (412/Α) και τροποποίηση και συμπλήρωση του από 16/17 Μαρτίου 1950 βασιλικού διατάγματος (82/Α)\nΠ.Δ. 41/1988 (ΦΕΚ 16/Α`/29.1.1988) Επαγγελματικά δικαιώματα των πτυχιούχων Τεχνικών – Επαγγελματικών Λυκείων, Τεχνικών Επαγγελματικών Σχολών Ν. 1566/85 και των ισότιμων πτυχίων της ειδικότητας α) μηχανολόγου και β) ηλεκτρολόγου\nΒ.Δ. 657/1970 (ΦΕΚ 227/Α`/24.10.1970) Περί ασκήσεως του επαγγέλματος του μηχανολόγου παρά υπομηχανικών πτυχιούχων Ανωτέρων Τεχνικών Σχολών\nΒ.Δ. της 15-4/1958 (ΦΕΚ 61/Α`/1.5.1958) Περί χαρακτηρισμού των Χημικών Εγκαταστάσεων κατ εφαρμογήν του άρθρ. 4 του ν. 6422/34\nΒ.Δ. της 19-3/1938 (ΦΕΚ 112/Α`/26.3.1938) Περί χορηγήσεως αδειών εκτελέσεως και πτυχίων βοηθητικού προσωπικού κατασκευής και επιβλέψεως ηλεκτρολογικών εγκαταστάσεων Γ ειδικότητος, (βιομηχανιών, εργοστασίων και συνεργείων)\nΝ. 6422/1934 (ΦΕΚ 412/Α`/28.11.1934) Περί ασκήσεως του επαγγέλματος του μηχανολόγου του ηλεκτρολόγου και μηχανολόγου – ηλεκτρολόγου μηχανικού, ως και του ναυπηγού


Να λοιπόν και μία ακόμη ιδέα για δημιουργία πινιάτας που είναι ένα εξαιρετικό παιχνίδι για παιδικό πάρτι. Ο πολύχρωμος αυτός γαϊδαράκος που θα δημιουργήσετε με πανεύκολα υλικά θα εντυπωσιάσει τόσο τον εορτάζοντα ή την εορτάζουσα, αλλά και όλους τους καλεσμένους σας.\nΠόσο μάλλον όταν αποκαλύψετε ότι το φτιάξατε εσείς! Στο φωτογραφικό υλικό που ακολουθεί θα δείτε αναλυτικά τα βήματα που πρέπει να ακολουθήσετε για να φτιάξετε την πινιάτα.\nΗ δημιουργία πινιάτα γάιδαρος δεν πρόκειται να σας πάρει περισσότερο χρόνο από ένα απόγευμα. Εξαιρετική ιδέα θα ήταν βέβαια να το φτιάξετε μαζί με το παιδί σας. Πόσο υπερήφανο θα ήταν στο παιδικό πάρτι του!\nΞεκινάμε με τα υλικά:\nΠολύχρωμα φύλλα χαρτί γκοφρέ (4 μεγάλα από 6 χρώματα)\nΜία παλιά κούτα από χαρτόνι (μεσαίου μεγέθους)\nΠλατιά μονωτική ταινία\nΔείτε ακόμα: Ιδέα για κέρασμά:Ριζογκοφρέτες σε σχήμα καρπούζι\nΚόβετε τα δύο πλαϊνά κομμάτια της κούτας (τα πιο μεγάλα) και σχεδιάζετε επάνω στο καθένα τον γάιδαρό σας με τη βοήθεια του χάρακα. Κόβετε με κοπίδι το σχέδιό σας. Από ό,τι έχει περισσέψει από την κούτα, κόβετε δύο τριγωνικά αυτιά και τέσσερις φαρδιές λωρίδες (εσείς επιλέγετε το μέγεθος ανάλογα με το πώς έχετε σχεδιάσει τον γάιδαρο). Πλέον έχετε τα κομμάτια του… παζλ σας, απλά πρέπει με τη βοήθεια μονωτικής ταινίας να το συνδέσετε, αφήνοντας την… κοιλίτσα του (το κάτω μέρος της πινιάτας) κενή!\nΔειτε ακόμα: Σαλάτα κουκουβάγια για παιδικό πάρτυ\nΞεκινάτε τον στολισμό της πινιάτα σας, κόβοντας τα πολύχρωμα χαρτιά σας σε λωρίδες. Προσέξτε, δεν το κόβουμε μέχρι επάνω, γιατί το επάνω κομμάτι του θα κολλήσει στον γάιδαρό μας. Η εικόνα το δείχνει ξεκάθαρα. Στην κοιλίτσα του δεν βάζουμε χαρτόνι, αλλά ένα απλό χαρτί, ώστε να μπορέσουν να βγουν τα καλούδια που θα του έχουμε βάλει όταν… δέχεται επίθεση στο παιδικό σας πάρτι.\nΑφού γεμίσουμε τον γάιδαρό μας με χρώμα, φτιάχνουμε και την ουρά (όπως δείχνει η φωτογραφία). Και του βάζουμε και ματάκια (απλά τα σχεδιάζουμε σε ένα άσπρο χαρτί με μαύρο μαρκαδόρο και τα κολλάμε με την κόλλα)!\nΤέλος ανοίγουμε με το κοπίδι μία… πορτούλα για να μπουν τα δωράκια μας και στη συνέχεια με το ψαλίδι ανοίγουμε μία τρυπούλα στη ράχη του για να στερεώσουμε το σχοινί μας από το οποίο θα τον κρεμάσουμε! Βάζουμε μέσα ό,τι θέλουμε: παιχνιδάκια, γλυκά, ζαχαρωτά. Και έτοιμη η πινιάτα γαϊδαράκος για το πιο τέλειο παιδικό πάρτι!\nΔείτε ακόμα :Τούρτα πεππα το γουρουνάκι για παιδικό πάρτι!


Το πρώτο υποβρύχιο ξενοδοχείο άνοιξε στις Μαλδίβες\nΑρχική Ευζωία Το πρώτο υποβρύχιο ξενοδοχείο άνοιξε στις Μαλδίβες (video)\nΤο πρώτο υποβρύχιο ξενοδοχείο άνοιξε στις Μαλδίβες (video)\n9 Νοεμβρίου 2018 - 17:30\nΟνομάζεται Muraka που σημαίνει ‘κοράλι’ στη γλώσσα των ντόπιων και βρίσκεται στο νησί Ρανγκάλι των Μαλδίβων: Πρόκειται για το πρώτο υποβρύχιο ξενοδοχείο κάτω από την επιφάνεια της θάλασσας, με ανεμπόδιστη θέα στο βυθό του Ινδικού Ωκεανού.\nΩστόσο, η υποβρύχια αυτή υπερ-εμπειρία είναι για λίγους, αφού το τετραήμερο πακέτο διαμονής κοστίζει 200.000 δολάρια!\nΕκτός από το κρεβάτι, το ντους και τα άλλα χαρακτηριστικά στοιχεία ενός δωματίου του ξενοδοχείου, το Muraka παίρνει πολυτελή ταξίδια σε άλλο επίπεδο με ιδιωτικό γυμναστήριο, μπαρ, πισίνα υπερχείλισης, μαρμάρινα μπάνια, μπανιέρα με θέα στον ωκεανό και το πιο σημαντικό είναι ένα υποβρύχιο υπνοδωμάτιο με απαράμιλλη θέα στον ωκεανό.\nΟ τελευταίος όροφος, ο οποίος βρίσκεται πάνω από το νερό, διαθέτει μια “γέφυρα χαλάρωσης” όπου μπορεί κάποιος να κάνει… ηλιοθεραπεία.\nΠεριλαμβάνει έναν προσωπικό σεφ για όλα τα γεύματα και τη χρήση ενός ιδιωτικού σκάφους.\nΠροηγούμενο άρθροΤράπεζα Τροφίμων: Συγκεντρώθηκαν 150 τόνοι τροφίμων από 40 εταιρείες\nΕπόμενο άρθροΠροσωρινά ακατάλληλα για χρήση 227 κτίρια στη Ζάκυνθο


Χάννα Άρεντ , Άνθρωποι σε ζοφερούς καιρούς, Νησίδες, σελ. 172 (μετάφραση: Βασίλης Τομανάς)\n[Ο] Θεός μπορεί να σου δώσει κατά την Ημέρα της Κρίσεως μόνο δάκρυα ντροπής, απαγγέλοντας από στήθους τα ποιήματα που θα έγραφες, αν η ζωή σου ήταν καλή’\nΟυ. Χ. Ώντεν\nΗ Χάννα Άρεντ είναι διάσημη ως πολιτική φιλόσοφος -στους περισσότερους ως θεωρητικός του ολοκληρωτισμού. Σε φανατικούς των βιογραφιών, επίσης, γνωστή και πολυσυζητημένη είναι η σχέση της, όχι μόνο πνευματική, με τον δάσκαλό της, τον πολύ Μάρτιν Χάιντεγκερ. Στην εν γένει δημοσιολογία, δε, εμφανίζεται ως η εισηγήτρια της κατηγορίας της «κοινοτοπίας του κακού», όπου, με αφορμή την υπόθεση Άιχμαν, υποστήριξε την πραγματικά τρομακτική ιδέα πως οι χειρότεροι εκτελεστές στην Ιστορία ίσως δεν ήταν παρά «μέσοι άνθρωποι, που κάναν το καθήκον τους», πράγμα που σημαίνει πως ακόμη και η ολοκληρωτική εξάλειψη των προφανών τεράτων δεν μας διασφαλίζει από τις χειρότερες τερατωδίες.\nΗ Άρεντ, ωστόσο, υπήρξε και ενδιαφέρουσα ποιήτρια, αλλά και δοκιμιογράφος μοναδική. Ωραίο δείγμα της τελευταίας της ιδιότητας είναι οι «Άνθρωποι σε ζοφερούς καιρούς», όπου σχολιάζει, με λεπτότητα και βάθος, πώς έζησαν τη ζωή τους, πώς κινήθηκαν μέσα στον κόσμο κάποιοι άνθρωποι των Dark Times, γεννημένοι ανάμεσα στο τέλος του 19ου και στις αρχές του 20ου αιώνα. Στην ελληνική έκδοση, θαυμάσια από κάθε άποψη, όπως όλες των «Νησίδων», επιλέχθηκε να παρουσιαστούν κάποια από τα κεφάλαια της αμερικανικής έκδοσης του 1968, αυτά που αφορούν τη Ρόζα Λούξεμπουργκ, τον Βάλτερ Μπένγιαμιν και τον Μπέρτολτ Μπρεχτ.\nΕπιλέχτηκαν, δηλαδή, τρία πρόσωπα των ζοφερών, των σκοτεινών καιρών, τους οποίους βάζει στο στόχαστρο η Άρεντ, που υπήρξαν επαναστάτες, κατά τον τρόπο του ο καθείς και η καθεμιά, και αποτυχημένοι, χωρίς αμφιβολία, λούζερς ολκής κατά περισσότερους από έναν τρόπους.\nΌταν αναφέρεται η Άρεντ σε «ζοφερούς καιρούς» δεν εννοεί ειδικά τις απίστευτες τερατωδίες του 20ου αιώνα, οι οποίες αποτελούν πραγματικά φρικτή καινοτομία στην ιστορία της ανθρωπότητας.\nΔεν εννοεί κάτι μοναδικό και καινούργιο, ούτε κάτι σπάνιο στην ιστορία.\n«Τίποτε απ’ αυτά δεν είναι καινούργιο», θα πει. Και μαζί με τον Σαρτρ θα υποστηρίξει πως ένα κριτήριο των επαναλαμβανόμενων ζοφερών καιρών είναι πως είναι, μεταξύ άλλων, τότε που «όλοι όσοι χαίρουν δημόσιου σεβασμού είναι salauds [καθάρματα]».\nΈχουμε έτσι έναν επιπλέον δείκτη, για να αναγνωρίσουμε τη ζοφερότητα, το βαθύ σκοτάδι των δικών μας καιρών -τα πολλά δημόσια καθάρματα.\nΕίναι, όμως, καλός τρόπος το να επιχειρούμε να καταλάβουμε την εποχή μέσα από τους ανθρώπους που την κατοικούν, έστω κι επιλέγοντας κάποιους ανάμεσά τους; Για την Άρεντ δεν υπάρχει αμφιβολία:\n«Το ότι ως και στους πιο ζοφερούς καιρούς έχουμε το δικαίωμα να περιμένουμε μια κάποιαν έκλαμψη, και το ότι μια τέτοια έκλαμψη ενδέχεται κάλλιστα να έρθει λιγότερο από θεωρίες και περισσότερο από το αβέβαιο, τρεμουλιάρικο και συχνά ασθενικό φως, που ορισμένοι άνθρωποι, άνδρες και γυναίκες, θ’ ανάψουν με τη ζωή και το έργο τους ό,τι κι αν γίνει και θα το σκορπίζουν όσο ζουν -η πεποίθηση αυτή αποτελεί το αδιατύπωτο υπόβαθρο, που πάνω τους ζωγράφισα τούτες τις προσωπογραφίες. Μάτια τόσο μαθημένα στο σκοτάδι όπως τα δικά μας, θα δυσκολευτούν να πουν αν το φως τους ήταν το φως ενός κεριού ή του φεγγοβόλου ήλιου» (σελ. 11).\nΠαρ’ όλα αυτά σε αυτό, σε αυτούς κι αυτές, σε τέτοιες και τέτοιους, ίσως, υπήρξε -κι έτσι, ίσως, υπάρχει ακόμη ελπίδα.\nΗ Άρεντ δεν είναι κομμουνίστρια. Μερικές φορές, υπήρξε, κατά κάποιο τρόπο, και αντικομμουνίστρια. Πράγμα που κάνει αυτήν την επιλογή των ανθρώπων, που στέλνουν φως να διαπεράσει τους ζοφερούς καιρούς, της Ρόζας, του Βάλτερ και του Μπέρτολτ ακόμη πιο ενδιαφέρουσα.\nΖούμε ξανά σε ζοφερούς καιρούς. Η Άρεντ μας βοηθάει να προσανατολιστούμε, έστω μερικώς. Επιλέγοντας να μας πει για τους ανθρώπους αυτούς μας δίνει έναν πολύτιμο οδηγό ύπαρξης. Δεν είναι η «πολιτική ανάλυσή» της το ενδιαφέρον στοιχείο. Και δεν προσφέρει σημαντικά πράγματα και, την ίδια, δεν είναι αυτή που την απασχολεί. Η «πολιτική ανάλυση» εμφανίζεται μόνο γιατί οι συγκεκριμένοι άνθρωποι είναι αυτοί που είναι.\nΆλλα στοιχεία είναι πολύ σημαντικότερα. Όπως, π.χ., η κραυγαλέα έλλειψη φιλοδοξίας και «επιθυμίας για καριέρα» στην περίπτωση της Λούξεμπουργκ, που διαμορφώνει την άγρια περιφρόνησή της για τους καριερίστες και τους κοινωνικούς αναρριχησίες του γερμανικού κόμματος –«που αναγάλλιασαν όταν έγιναν δεκτοί στο Ράιχσταγ».\n«[Κανείς] πραγματικά «φιλόδοξος» άνθρωπος [δεν] θα μπορούσε να έχει τη δική της μεγαλοψυχία[.] Μια φορά σε ένα διεθνές συνέδριο ο Ζωρές έκλεισε μια εύγλωττη ομιλία του «χλευάζοντας τα αποπροσανατολισμένα πάθη της Ρόζας Λούξεμπουργκ», μα ξαφνικά δεν βρέθηκε κανείς να μεταφράσει τα λόγια του. Η Ρόζα πετάχτηκε όρθια και μετέφρασε τα δηκτικά του λόγια από τα γαλλικά σε εξίσου εκφραστικά γερμανικά» (σελ. 26). Άλλωστε, στην «ομάδα ίσων», όπου ανήκε ήδη από την πατρίδα της (περίεργη λέξη για τη Ρόζα, βέβαια), την Πολωνία, πράγματα όπως φιλοδοξία, καριέρα, κοινωνικό κύρος, ως και απλή κοινωνική επιτυχία, ήταν γι’ αυτούς αυστηρότατα ταμπού.\nΟι άνθρωποι αυτοί αγαπούσαν πολύ τη ζωή. Την αγαπούσαν, όμως, με το μόνο ισορροπημένο τρόπο: σαν μικροί καθημερινοί άνθρωποι, καθόλου ξεχωριστοί από τους άλλους. Κι αν οι ζοφεροί καιροί και η στάση που πήραν μέσα τους τούς έκανε να ζουν σαν «νεκροί με αναστολή», όπως το έθεσε ο για όλη της της ζωή σχεδόν σύντροφος της Ρόζας, ο Λέο Γιόγκισες, την αγαπούσαν πολύ τη ζωή. Πράγμα που, σε ένα βαθμό, εξηγεί και την μόνιμη «αποτυχία» τους. Ίσως την επεδίωκαν! Πώς αλλιώς να καταλάβουμε το γεγονός πως η Ρόζα «φοβόταν πολύ περισσότερο μια διαστρεβλωμένη επανάσταση από μιαν αποτυχημένη επανάσταση» (σελ. 38). Καλύτερα να μην κυβερνήσουμε ποτέ παρά να κυβερνήσουμε έτσι.\nΠόσο διαφορετικά θα ήταν όλα «αν ήταν νικητές στη ζωή εκείνοι που νίκησαν τον θάνατο», σημειώνει κάπου ο Κικέρων. Δεν ξέρω αν ο Βάλτερ Μπένγιαμιν νίκησε ή θα νικήσει, τελικά, τον θάνατο. Αν, όμως, ήταν «νικητής στη ζωή» θα ήταν άλλος ο κόσμος. Θα ήταν ένας κόσμος γεμάτος από πλάνητες (flaneurs), που σεργιανούν άσκοπα, ακατάτακτους, «εχθρούς της χρησιμότητας», οπαδούς της «ακατέργαστης σκέψης», σαν αυτή που περιέχεται στις παροιμίες. Ένας κόσμος γεμάτος από λάτρες των μικρών, μικροσκοπικών πραγμάτων, πολύ κοντά στο Urphänomen του Γκαίτε, εκεί που εμφάνιση και ουσία, λέξη και πράγμα συμπίπτουν.\nΟ Μπένγιαμιν ήταν από τους πιο παράξενους μαρξιστές. Δεν αγαπούσε την πρόοδο, την αντιμετώπιζε, ως γνωστόν, ως τον άνεμο που φυσάει από τον παράδεισο -προς την κόλαση; Δεν ξέρει «προς τα πού», αλλά ισχυρίζεται πως ο «άγγελος της ιστορίας» κινείται προς το μέλλον, αλλά έχει στραμμένο το πρόσωπό του προς το παρελθόν.\nΣημείωνε στην 9η από τις «Θέσεις για την φιλοσοφία της ιστορίας»:\n«Εκεί που σ’ εμάς παρουσιάζεται μια αλυσίδα συμβάντων, εκείνος βλέπει μόνο μια καταστροφή, που εξακολουθεί να στοιβάζει ερείπια επί ερειπίων και να τα εκσφενδονίζει μπροστά στα πόδια του. Ο άγγελος θα ήθελε να σταθεί, να ξυπνήσει τους νεκρούς και να συναρμολογήσει όσα έγιναν συντρίμμια […] Αλλά μια θύελλα μαίνεται απ’ τον παράδεισο και ακαταμάχητα, τον προωθεί προς το μέλλον στο οποίο έχει γυρισμένη την πλάτη του, ενώ ο σωρός των ερειπίων μπροστά του υψώνεται ως τα ουράνια. Αυτό που ονομάζουμε πρόοδο είναι ακριβώς αυτή η θύελλα».\nΗ επανάσταση, λοιπόν, δεν απαιτείται για να «φέρει το λαμπρό μέλλον», αλλά για να σταματήσει, αν ακόμα γίνεται, αυτήν την τρομερή καταστροφή. Και, επιπλέον, απαιτείται ως χρέος απέναντι σε όλους εκείνους που χάθηκαν καθημαγμένοι στα χιλιάδες χρόνια ταξικής κυριαρχίας που προηγήθηκαν και μας φέραν ως εδώ. Η επανάσταση περισσότερο σαν φρένο παρά σαν ατμομηχανή.\nΚι άλλες παράξενες ιδέες και πρακτικές από παράξενους ανθρώπους, λοιπόν. Που κι αυτοί νιώθαν καλύτερα να είναι «μικροί» και «συνηθισμένοι». Και που ήταν κακότυχοι, πολύ κακότυχοι, αλλά καθόλου μεμψίμοιροι. Ένα από τα πιο δυνατά σημεία του δοκιμίου της Άρεντ για τον Μπένγιαμιν αφορά τον «καμπουράκο», τον ήρωα των γερμανικών παραμυθιών που έφτιαχνε τις κακοτυχίες κι επικαλούνταν οι Γερμανίδες μαμάδες, για να κάνουν τα παιδιά τους προσεκτικά.\nΟ Μπένγιαμιν, μέχρι και την αυτοκτονία του, είχε συνεχώς τον καμπουράκο του πάνω από τον ώμο. Πράγμα που, εκ πρώτης όψεως, δεν μπορεί να ειπωθεί για τον Μπρεχτ.\nΝα, όμως, που έμελλε αυτός να είναι ο ποιητής των ανθρώπων, που ζουν στους ζοφερούς καιρούς.\n«Γενιά ελαφρόμυαλη, στρωθήκαμε σε σπίτια /που λέγαμε πως θα κρατήσουνε παντοτινά\nΈτσι χτίσαμε τα ψηλά σαρδελοκούτια του Μανχάταν/και τις λιγνές κεραίες που ο Ατλαντικός αναγελά\nΑπό τις πολιτείες αυτές δεν θ’ απομείνει/ παρά ό,τι ανάμεσά τους φύσηξε: ο άνεμος!\nΞέρουμε δα πως είμαστε περαστικοί/ και τίποτε αξιομνημόνευτο δεν θα ‘ρθει μετά από μάς».\nΧωρίς πικρία, χωρίς αίσθηση «άδικου», χωρίς προσωπική απογοήτευση. Μέσα και μαζί με τους άλλους ανθρώπους.\n«Το ό,τι ο Μπρεχτ δεν λυπήθηκε ποτέ τον εαυτό του -δεν πολυνοιάστηκε ποτέ για τον εαυτό του- ήταν μια από τις μεγάλες του αρετές» (σελ. 125).\nΑυτό, νομίζω, συνδέεται με την εξαιρετική αποστροφή του προς κάθε είδους φασαρία.\n«[Σ’] αυτό υπήρχε κάτι περισσότερο από την φυσική αντιπάθεια ενός πολύ έξυπνου και πολύ καλλιεργημένου ανθρώπου για τους κακούς πνευματικούς τρόπους του καιρού του. Ο Μπρεχτ ήθελε με πάθος να είναι (ή τουλάχιστον να τον θεωρούν πως είναι) συνηθισμένος άνθρωπος -να μην θεωρείται διαφορετικός επειδή κατείχε ιδιαίτερα χαρίσματα, αλλά να είναι σαν όλους τους άλλους, [με ισχυρότατη κλίση] προς την ανωνυμία και την φυσιολογικότητα» (σελ. 128).\nΓιατί αυτή η κοινή σε όλους άρνηση της «επιτυχίας»; Λόγω της βαθιάς πεποίθησής τους πως οι χειρότεροι είναι πάντα αυτοί που «πετυχαίνουν». Μέχρι και ο Πρίμο Λέβι θα συμφωνήσει λέγοντας κι αυτός πως, ακόμη και στο Άουσβιτς, οι καλύτεροι εξοντώθηκαν μέχρις ενός. Όσοι επέζησαν, κι ο ίδιος μέχρι την αυτοκτονία του, δεν ήταν από τους καλύτερους! Τι ακραία εκδοχή της απέχθειας προς την «επιτυχία»! και τι αφόρητη υπαρξιακά συνθήκη!\nΧωρίς, όμως, ξαναλέω, πικρία. Μόνο με «ενοχή» δέσμευσης απέναντι στην ανθρωπότητα.\n«Έτσι πέρασε ο καιρός, που μου δόθηκε επί γης./…Σεις, όσοι γλυτώσετε από τον κατακλυσμό, που έπνιξε εμάς\nνα θυμάστε, όταν μιλάτε για τις αδυναμίες μας/ τους ζοφερούς καιρούς που ξεφύγατε.\n…Αλίμονο, εμείς, που θελήσαμε να προετοιμάσουμε/ το έδαφος για την καλοσύνη, δεν ήμασταν καλοί.\n…Να μας θυμάστε με επιείκεια».\nΖούμε σε ζοφερούς καιρούς.\nΜπορούμε πολλά να μάθουμε από τους καλύτερους προγόνους μας, που έζησαν σε ζοφερούς καιρούς. Περισσότερο ή λιγότερο μόνο το μέλλον θα μας πει -ή ούτε αυτό.\nΠροηγούμενο άρθρο Καθοδηγούμενες οι φασιστικές επιθέσεις – Στοιχεία για την ταυτότητα των ακροδεξιών έδωσαν εργατικά σωματεία και σύλλογοι\nΕπόμενο άρθρο Εκδήλωση μνήμης για την Χρυσή Περπερίδου


«Διομήδης»: Πώς εξελίσσεται η κακοκαιρία και πού θα «χτυπήσει» τις επόμενες ώρες – Παγετός το πρωί - 12.01.2022, Sputnik Ελλάδα\n«Διομήδης»: Πώς εξελίσσεται η κακοκαιρία και πού θα «χτυπήσει» τις επόμενες ώρες – Παγετός το πρωί\nΗ κακοκαιρία «Διομήδης» δείχνει σημάδια υποχώρησης, ωστόσο αναμένεται μέχρι το τέλος της ημέρας να επηρεάσει συγκεκριμένες περιοχές της χώρας. Η πρόγνωση για... 12.01.2022, Sputnik Ελλάδα\nΣε εξέλιξη βρίσκεται η κακοκαιρία «Διομήδης» που πλήττει την Ελλάδα και έχει προκαλέσει τον θάνατο δύο ατόμων και πολύ μεγάλες καταστροφές εδώ και δύο 24ωρα.Ένας άνδρας παρασύρθηκε από ρέμα στις Σέρρες, ενώ ένας εργάτης έχασε τη ζωή του στην Καρδίτσα καθώς αποκαθιστούσε βλάβες που προκάλεσε η κακοκαιρία. Σύμφωνα με όσα μετέδωσε το Εθνικό Αστεροσκοπείο Αθηνών/meteo.gr, τα έντονα καιρικά φαινόμενα αναμένεται να υποχωρήσουν σταδιακά.Πιο συγκεκριμένα, οι βροχοπτώσεις που εκδηλώνονται κατά τόπους και οι χιονοπτώσεις που σημειώνονται ακόμα και σε περιοχές χαμηλού υψομέτρου, μέχρι το τέλος της ημέρας θα περιοριστούν στα νοτιότερα τμήματα της χώρας. Οι περιοχές που θα δεχτούν τα εντονότερα φαινόμενα είναι οι Κυκλάδες, η Κρήτη, τα Δωδεκάνησα και η Εύβοια. Ωστόσο, ισχυρότατοι είναι οι άνεμοι που πνέουν. Πιο αναλυτικά, θυελλώδεις έως πολύ θυελλώδεις βοριάδες εντάσεως 9 μποφόρ πνέουν στο Αιγαίο και κατά τόπους στα ανατολικά ηπειρωτικά, ενώ ανατολικοί βορειοανατολικοί άνεμοι με ένταση έως 6 μποφόρ πνέουν στα δυτικά και στο Ιόνιο. Σε επιφυλακή η Πολιτική ΠροστασίαΗ κακοκαιρία «Διομήδης» έχει επηρεάσει σημαντικά την κεντρική Ελλάδα και ειδικότερα την Περιφέρεια Στερεάς, ενώ παραμένουν σε επιφυλακή οι δυνάμεις Πολιτικής Προστασίας σε όλες τις Περιφερειακές Ενότητες καθώς τα φαινόμενα θα επιμείνουν μέχρι και τις πρωινές ώρες της Πέμπτης αν και με μικρότερη ένταση, όπως αναφέρει το lamiareport.gr.Τις προηγούμενες ώρες παρατηρήθηκε έντονη χιονόπτωση σε ορεινές και ημιορεινές περιοχές της δυτικής κυρίως Φθιώτιδας, ενώ πολύ χιόνι έπεσε και σε ορεινά χωριά του Δήμου Λαμιέων.Ο καιρός της ΠέμπτηςΌσον αφορά στην πρόγνωση της Πέμπτης (13/01), σύμφωνα με την Εθνική Μετεωρολογική Υπηρεσία, στα ανατολικά ηπειρωτικά, τις Σποράδες, την Εύβοια και τη νότια νησιωτική χώρα προβλέπονται νεφώσεις με τοπικές βροχές ή χιονόνερο και στα Δωδεκάνησα τις πρωινές ώρες σποραδικές καταιγίδες.Λίγα χιόνια αναμένεται να πέσουν στα ορεινά, αλλά και σε ημιορεινές περιοχές της κεντρικής χώρας, ενώ ενδέχεται πρόσκαιρες χιονοπτώσεις να σημειωθούν και σε περιοχές της Θεσσαλίας και της κεντρικής Στερεάς με χαμηλό υψόμετρο. Βαθμιαία τα φαινόμενα θα περιοριστούν στη νότια νησιωτική χώρα.Στις υπόλοιπες περιοχές, προβλέπεται γενικά αίθριος καιρός με λίγες πρόσκαιρες νεφώσεις κυρίως τις πρωινές ώρες. Οι άνεμοι θα πνέουν βόρειοι βορειοανατολικοί 5 με 7 και στο Αιγαίο 8 και τοπικά 9 μποφόρ, με μικρή εξασθένηση τη νύχτα. Η θερμοκρασία θα κυμανθεί σε χαμηλά επίπεδα. Παγετός θα σημειωθεί στα ηπειρωτικά κυρίως τις πρωινές και βραδινές ώρες, ο οποίος στα βόρεια θα είναι κατά τόπους ισχυρός.ΜΑΚΕΔΟΝΙΑ, ΘΡΑΚΗΚαιρός: Γενικά αίθριος καιρός με λίγες τοπικές νεφώσεις τις πρωινές ώρες.Άνεμοι: Βόρειοι βορειοανατολικοί 4 με 5, στα ανατολικά 6 και στο Θρακικό 7 και πρόσκαιρα τοπικά 8 μποφόρ με βαθμιαία εξασθένηση.Θερμοκρασία: Από -06 (μείον 6) έως 04 βαθμούς Κελσίου. Στη δυτική Μακεδονία θα είναι από -10 (μείον 10) έως 02 βαθμούς Κελσίου.ΝΗΣΙΑ ΙΟΝΙΟΥ, ΗΠΕΙΡΟΣ, ΔΥΤΙΚΗ ΣΤΕΡΕΑ, ΔΥΤΙΚΗ ΠΕΛΟΠΟΝΝΗΣΟΣΚαιρός: Γενικά αίθριος καιρός με λίγες τοπικές νεφώσεις τις πρωινές ώρες.Άνεμοι: Ανατολικοί βορειοανατολικοί 4 με 5 και στα νότια 6 τοπικά 7 μποφόρ.Θερμοκρασία: Από 04 έως 11 βαθμούς Κελσίου, ενώ στο εσωτερικό της Ηπείρου θα είναι 3 με 5 βαθμούς χαμηλότερη.ΘΕΣΣΑΛΙΑ, ΑΝΑΤΟΛΙΚΗ ΣΤΕΡΕΑ, ΑΝΑΤΟΛΙΚΗ ΠΕΛΟΠΟΝΝΗΣΟΣΚαιρός: Νεφώσεις παροδικά αυξημένες με τοπικές βροχές ή χιονόνερο. Λίγα χιόνια θα πέσουν στα ορεινά και ημιορεινά, ενώ πρόσκαιρες χιονοπτώσεις ενδέχεται να σημειωθούν και σε περιοχές της Θεσσαλίας και της κεντρικής Στερεάς με χαμηλό υψόμετρο. Τα φαινόμενα σταδιακά από το απόγευμα θα σταματήσουν.Άνεμοι: Βόρειοι βορειοανατολικοί 5 με 7 και στα ανατολικά τοπικά 8 με 9 μποφόρ.Θερμοκρασία: Από -03 (μείον 3) έως 06 βαθμούς Κελσίου.ΚΥΚΛΑΔΕΣ, ΚΡΗΤΗΚαιρός: Νεφώσεις με βροχές ή χιονόνερο. Χιόνια θα πέσουν στα ορεινά της Κρήτης. Τα φαινόμενα στην Κρήτη πιθανώς τις πρωινές ώρες να είναι τοπικά ισχυρά.Άνεμοι: Βόρειοι βορειοανατολικοί 7 με 8 και στα δυτικά τοπικά 9 μποφόρ.Θερμοκρασία: Από 04 έως 11 βαθμούς Κελσίου.ΝΗΣΙΑ ΑΝΑΤΟΛΙΚΟΥ ΑΙΓΑΙΟΥ - ΔΩΔΕΚΑΝΗΣΑΚαιρός: Στα βόρεια λίγες νεφώσεις. Στα νότια λίγες νεφώσεις αυξημένες τις πρωινές ώρες οπότε θα σημειωθούν τοπικές βροχές και σποραδικές καταιγίδες. Τα φαινόμενα γρήγορα θα εξασθενήσουν και θα περιοριστούν στην περιοχή του Καστελόριζου.Άνεμοι: Από βόρειες διευθύνσεις 6 με 7 και τοπικά 8 μποφόρ.Θερμοκρασία: Από 08 έως 11 βαθμούς Κελσίου. Στα νησιά του ανατολικού Αιγαίου θα είναι 3 με 4 βαθμούς χαμηλότερη.ΕΥΒΟΙΑΚαιρός: Νεφώσεις παροδικά αυξημένες με πρόσκαιρες τοπικές βροχές και λίγα χιόνια στα ορεινά και ημιορεινά.Άνεμοι: Βορειοανατολικοί 6 με 7 και στα νότια 8 μποφόρ.Θερμοκρασία: Από -03 (μείον 3) έως 05 βαθμούς Κελσίου.ΑΤΤΙΚΗΚαιρός: Νεφώσεις παροδικά αυξημένες.Άνεμοι: Βόρειοι βορειοανατολικοί 6 με 7 και στα ανατολικά 8 και τοπικά μέχρι το απόγευμα 9 μποφόρ.Θερμοκρασία: Από 0 (μηδέν) έως 06 βαθμούς Κελσίου.ΘΕΣΣΑΛΟΝΙΚΗΚαιρός: Γενικά αίθριος καιρός με λίγες πρόσκαιρες νεφώσεις τις πρωινές ώρες.Άνεμοι: Βόρειοι 4 με 5 μποφόρ.Θερμοκρασία: Από -03 (μείον 3) έως 04 βαθμούς Κελσίου.\nκακοκαιρία, χιόνι, βροχές, χιόνια, βροχοπτώσεις, πολιτική προστασία\n19:57 12.01.2022 (Ανανεώθηκε: 21:18 12.01.2022)\n© Φωτογραφία : Elpida Kafantari / SOOCΧιονόπτωση και χαμηλές θερμοκρασίες στα Τρίκαλα\nΗ κακοκαιρία «Διομήδης» δείχνει σημάδια υποχώρησης, ωστόσο αναμένεται μέχρι το τέλος της ημέρας να επηρεάσει συγκεκριμένες περιοχές της χώρας. Η πρόγνωση για τον καιρό της Πέμπτης (13/01).\nΣε εξέλιξη βρίσκεται η κακοκαιρία «Διομήδης» που πλήττει την Ελλάδα και έχει προκαλέσει τον θάνατο δύο ατόμων και πολύ μεγάλες καταστροφές εδώ και δύο 24ωρα.\nΈνας άνδρας παρασύρθηκε από ρέμα στις Σέρρες, ενώ ένας εργάτης έχασε τη ζωή του στην Καρδίτσα καθώς αποκαθιστούσε βλάβες που προκάλεσε η κακοκαιρία.\nΣύμφωνα με όσα μετέδωσε το Εθνικό Αστεροσκοπείο Αθηνών/meteo.gr, τα έντονα καιρικά φαινόμενα αναμένεται να υποχωρήσουν σταδιακά.\nΠιο συγκεκριμένα, οι βροχοπτώσεις που εκδηλώνονται κατά τόπους και οι χιονοπτώσεις που σημειώνονται ακόμα και σε περιοχές χαμηλού υψομέτρου, μέχρι το τέλος της ημέρας θα περιοριστούν στα νοτιότερα τμήματα της χώρας.\nΟι περιοχές που θα δεχτούν τα εντονότερα φαινόμενα είναι οι Κυκλάδες, η Κρήτη, τα Δωδεκάνησα και η Εύβοια.\nΩστόσο, ισχυρότατοι είναι οι άνεμοι που πνέουν. Πιο αναλυτικά, θυελλώδεις έως πολύ θυελλώδεις βοριάδες εντάσεως 9 μποφόρ πνέουν στο Αιγαίο και κατά τόπους στα ανατολικά ηπειρωτικά, ενώ ανατολικοί βορειοανατολικοί άνεμοι με ένταση έως 6 μποφόρ πνέουν στα δυτικά και στο Ιόνιο.\nΗ κακοκαιρία «Διομήδης» έχει επηρεάσει σημαντικά την κεντρική Ελλάδα και ειδικότερα την Περιφέρεια Στερεάς, ενώ παραμένουν σε επιφυλακή οι δυνάμεις Πολιτικής Προστασίας σε όλες τις Περιφερειακές Ενότητες καθώς τα φαινόμενα θα επιμείνουν μέχρι και τις πρωινές ώρες της Πέμπτης αν και με μικρότερη ένταση, όπως αναφέρει το lamiareport.gr.\nΤις προηγούμενες ώρες παρατηρήθηκε έντονη χιονόπτωση σε ορεινές και ημιορεινές περιοχές της δυτικής κυρίως Φθιώτιδας, ενώ πολύ χιόνι έπεσε και σε ορεινά χωριά του Δήμου Λαμιέων.\nΌσον αφορά στην πρόγνωση της Πέμπτης (13/01), σύμφωνα με την Εθνική Μετεωρολογική Υπηρεσία, στα ανατολικά ηπειρωτικά, τις Σποράδες, την Εύβοια και τη νότια νησιωτική χώρα προβλέπονται νεφώσεις με τοπικές βροχές ή χιονόνερο και στα Δωδεκάνησα τις πρωινές ώρες σποραδικές καταιγίδες.\nΛίγα χιόνια αναμένεται να πέσουν στα ορεινά, αλλά και σε ημιορεινές περιοχές της κεντρικής χώρας, ενώ ενδέχεται πρόσκαιρες χιονοπτώσεις να σημειωθούν και σε περιοχές της Θεσσαλίας και της κεντρικής Στερεάς με χαμηλό υψόμετρο. Βαθμιαία τα φαινόμενα θα περιοριστούν στη νότια νησιωτική χώρα.\nΣτις υπόλοιπες περιοχές, προβλέπεται γενικά αίθριος καιρός με λίγες πρόσκαιρες νεφώσεις κυρίως τις πρωινές ώρες. Οι άνεμοι θα πνέουν βόρειοι βορειοανατολικοί 5 με 7 και στο Αιγαίο 8 και τοπικά 9 μποφόρ, με μικρή εξασθένηση τη νύχτα. Η θερμοκρασία θα κυμανθεί σε χαμηλά επίπεδα.\nΠαγετός θα σημειωθεί στα ηπειρωτικά κυρίως τις πρωινές και βραδινές ώρες, ο οποίος στα βόρεια θα είναι κατά τόπους ισχυρός.\nΘερμοκρασία: Από 0 (μηδέν) έως 06 βαθμούς Κελσίου.


Βορειοηπειρώτης: Αλβανία/Βοσνία-Ερζεγοβίνη: Τα σχέδια για την άρση της βίζας για τις δύο χώρες ενέκρινε το Ευρωπαϊκό Κοινοβούλιο\nΑλβανία/Βοσνία-Ερζεγοβίνη: Τα σχέδια για την άρση της βίζας για τις δύο χώρες ενέκρινε το Ευρωπαϊκό Κοινοβούλιο\nΜπερίσα: Το μεγαλύτερο και ποιο χαρμόσυνο γεγονός μετά την πτώση της δικτατορίας\nΣυμφωνώντας με προηγούμενη εκτίμηση της Ευρωπαϊκής Επιτροπής ότι, η Βοσνία-Ερζεγοβίνη και η Αλβανία έχουν εκπληρώσει τα κριτήρια και τις απαραίτητες προϋποθέσεις ώστε να αρθεί η υποχρέωση για τους πολίτες τους να υπόκεινται σε θεώρηση εισόδου (βίζα) για ταξίδια σε χώρες της Ευρωπαϊκής Ένωσης (ΕΕ), το Ευρωπαϊκό Κοινοβούλιο έδωσε, σήμερα, την έγκρισή του για την υλοποίηση των σχετικών σχεδίων.\nΗ ΕΕ είχε προβεί στην άρση βίζας για τους πολίτες του Μαυροβουνίου, της ΠΓΔΜ και της Σερβίας, στις 30 Νοεμβρίου 2009 και η απόφαση τέθηκε σε ισχύ στις 19 Δεκεμβρίου του ίδιου έτους. Ωστόσο, τότε είχε κριθεί πως η Βοσνία-Ερζεγοβίνη και η Αλβανία δεν ανταποκρίνονταν στα ευρωπαϊκά κριτήρια σε ό,τι αφορά τις πολιτικές -μεταξύ άλλων- της καταπολέμησης της παράνομης μετανάστευσης και της ασφάλειας.\nΩστόσο, το φετινό Μάιο, η Ευρωπαϊκή Επιτροπή αποφάσισε ότι οι δύο αυτές χώρες έχουν σημειώσει πρόοδο στους παραπάνω τομείς και συνέστησε στο Ευρωπαϊκό Κοινοβούλιο και το Συμβούλιο να ανάψουν το "πράσινο φως" προκειμένου να τεθεί σε εφαρμογή η άρση της βίζας και για τους πολίτες της Βοσνίας-Ερζεγοβίνης και της Αλβανίας έως τα τέλη του τρέχοντος έτους.\nΣήμερα, τα μέλη του Ευρωκοινοβουλίου, με ψήφους 538 υπέρ, 47 κατά και 41 αποχές, ενέκριναν τα σχέδια για άρση της βίζας για τους πολίτες της Αλβανίας και της Βοσνίας-Ερζεγοβίνης, που επιθυμούν να ταξιδέψουν σε χώρες της ΕΕ, με την προϋπόθεση ότι φέρουν βιομετρικά διαβατήρια.\nΠροκειμένου να τεθεί σε ισχύ η άρση της βίζας, θα πρέπει να λάβει και την έγκριση του Συμβουλίου Υπουργών της Ευρωπαϊκής Ένωσης, στην επικείμενη συνεδρίασή του, τον επόμενο μήνα.\nΌπως αναφέρεται σε σχετική ανακοίνωση του Ευρωκοινοβουλίου, κατά τη διάρκεια της σημερινής συζήτησης, η εισηγήτρια για την απελευθέρωση της βίζας για τα Δυτικά Βαλκάνια, Τάνια Φαγιόν, σημείωσε ότι η απόφαση αυτή "θα ενισχύσει το αίσθημα εμπιστοσύνης μεταξύ των πολιτών και θα επιταχύνει τις μεταρρυθμίσεις" στην Αλβανία και τη Βοσνία-Ερζεγοβίνη, που, όπως είπε, "βρίσκονται στο δρόμο προς την ένταξη".\nΗ Αλβανία και η Βοσνία-Ερζεγοβίνη έχουν εκπληρώσει όλες τις προϋποθέσεις και είναι έτοιμες για την άρση της βίζας, σημείωσε η ευρωβουλευτής, επισημαίνοντας ότι, αυτό το έχει βεβαιώσει και η Ευρωπαϊκή Επιτροπή.\nΚαι πρόσθεσε: "Είναι καιρός να στείλουμε ένα θετικό μήνυμα σ' αυτές τις χώρες, ρίχνοντας τα τείχη της βίζας […] οι λαοί το δικαιούνται αυτό τώρα περισσότερο από ποτέ".\nΣε ό,τι αφορά το Κόσοβο, η κα Φαγιόν εξέφρασε τη λύπη της επειδή, όπως είπε, το Κόσοβο "παραμένει το μόνο τμήμα των Δυτικών Βαλκανίων, που είναι εντελώς εκτός της διαδικασίας άρσης της βίζας", εξαιτίας του διχασμού μεταξύ των κρατών-μελών σε ό,τι αφορά την αναγνώριση της μονομερώς ανακηρυχθείσας ανεξαρτησίας του.\nΗ άρση της βίζας εντάσσεται στις προσπάθειες που καταβάλλει η ΕΕ προκειμένου να προωθήσει τη σταθερότητα στην ευρύτερη περιοχή των Βαλκανίων, που δοκιμάστηκε επί χρόνια από εθνοτικές διαμάχες και να ενισχύσει τις δημοκρατικές μεταρρυθμίσεις.\nΗ σημερινή εξέλιξη εκτιμάται, επίσης, πως αποτελεί ένα ακόμη βήμα προόδου προς την ένταξη των χωρών των Δυτικών Βαλκανίων στην ΕΕ.\nΤόσο η Βοσνία- Ερζεγοβίνη όσο και η Αλβανία, με πληθυσμό 3,8 εκατ. και 3,2 εκατ. κατοίκους αντίστοιχα, ελπίζουν σε μελλοντική ένταξη στην "ευρωπαϊκή οικογένεια".\nΟ υπουργός Εξωτερικών της Βοσνίας-Ερζεγοβίνης, Σβεν Αλκαλάι, εξέφρασε την ελπίδα ότι η σημερινή απόφαση του Ευρωπαϊκού Κοινοβουλίου θα εγκριθεί και από το συμβούλιο υπουργών, τον επόμενο μήνα, έτσι ώστε οι πολίτες της Βοσνίας να μπορούν να ταξιδεύουν ελεύθερα στις χώρες της ΕΕ έως το τέλος του τρέχοντος έτους.\nΓια "απόφαση-ορόσημο" του Ευρωπαϊκού Κοινοβουλίου έκανε λόγο ο πρωθυπουργός της Αλβανίας, Σαλί Μπερίσα, σύμφωνα με το αλβανικό πρακτορείο ειδήσεων ΑΤΑ.\n"Η 7η Οκτωβρίου θα χαραχτεί στη μνήμη της χώρας μας ως το πλέον καταπληκτικό γεγονός στο μακρύ ταξίδι, αιώνων, προς την Ευρώπη και ως το μεγαλύτερο γεγονός μετά την πτώση της δικτατορίας", είπε χαρακτηριστικά ο κ. Μπερίσα.\nΟ πρωθυπουργός της Αλβανίας είπε ακόμη ότι, η απόφαση αυτή αποτελεί την ισχυρότερη ψήφο εμπιστοσύνης "του ναού της ευρωπαϊκής δημοκρατίας", όπως χαρακτήρισε το Ευρωκοινοβούλιο, στις μεταρρυθμίσεις που εφαρμόζει η αλβανική κυβέρνηση.


Πρωτάθλημα αφιερωμένο σε όλους αυτούς - Sex Escort News\nWritten by: MARINA MIXAHLIDOU on 22 Απριλίου, 2018\nΗ ΑΕΚ το πήρε το πρωτάθλημα. Το πήρε μετά από 24 χρόνια, με τον τρόπο που της άρμοζε. Μπροστά σε 60.000 φίλους της που δεν σταμάτησαν λεπτό να δίνουν φωνή, σπρώξιμο και σεβασμό στην ομάδα. Ήταν αυτός ο σημερινός, ο ιδανικός τρόπος να επιβραβευτεί η καλύτερη ομάδα της φετινής σεζόν και η μεγαλύτερη τρελοπαρέα.\nΜε ιδανικό πρωταγωνιστή και σκόρερ σ’ αυτό το ματς με τον Λεβαδειακό, διότι ο Μπακασέτας είναι το πιο χαρακτηριστικό παράδειγμα ποδοσφαιρικής απάντησης, στη βιαστική και άδικη αμφισβήτηση. Με ιδανική μέρα και στιγμή, για να επιστρέψει ξανά δυνατός στο γήπεδο ο αρχηγός της. Μ’ όλα να γίνονται όπως έπρεπε να γίνουν.\nΑυτό το πρωτάθλημα, πρώτα ανήκει στην ίδια την ΑΕΚ, μετά σ’ όλους αυτούς που έδωσαν ψυχή, σώμα, πνευμόνια και πόδια για να το κατακτήσουν. Όμως είναι και εξαιρετικά αφιερωμένο.\nΑΥΤΟ ΤΟ ΠΡΩΤΑΘΛΗΜΑ ΕΙΝΑΙ…\nΑφιερωμένο σ’ όλους εκείνους, αλήθεια δεν ξέρω τα ονόματα όλων, που το καλοκαίρι του 2013 πίστεψαν στο “ερχόμαστε” και όχι στο “καταστραφήκαμε”.\nΑφιερωμένο στον Ντέμη, τον Τράι, τον Λύμπε, τον Ζήκο, τον Γκαμάρα και τόσους άλλους παικταράδες, που φόρεσαν την κιτρινόμαυρη φανέλα και στερήθηκαν, για πολλούς και διάφορους που όλοι ξέρουμε λόγους, την χαρά να πανηγυρίσουν κάτι αντίστοιχο.\nΑφιερωμένο σ’ αυτούς που θεώρησαν πως ο Μάνταλος έκανε το λάθος της καριέρας του, όταν το 2013, επέλεγε να υπογράψει στην ΑΕΚ που ήταν ακόμα στη Γ’ Εθνική. Και ο Πέτρος ακόμα γελάει μαζί τους. Αφιερωμένο και σ’ αυτούς που έλεγαν “που θα πάμε με τους Μπακάκηδες και τους Λαμπρόπουλους”. Και ο Μπακάκης με τον Λαμπρόπουλο θα τους κοροϊδεύουν μέσα τους, στην απονομή του πρωταθλήματος.\nΑφιερωμένο στον Μιχάλη Παυλή, που έβαζε την υγεία του και την ζωή του στο κορόνα ή γράμματα, για να βοηθήσει μια ΑΕΚ που είχε να του προσφέρει οριακά ένα πιάτο φαγητό.\nΑφιερωμένο σ’ όσους εκείνο το απόγευμα του Απρίλη του 2013, είχαν το κουράγιο να πάνε στο πέταλο του γήπεδο του Περιστερίου και να παρακολουθήσουν βουβοί την κορύφωση του δράματος.\nΑφιερωμένο και στον Νίκο Πανταζή, που είχε δώσει την ζωή του στην ΑΕΚ και του έμελλε τα δάκρυα του να στιγματίσουν τον πόνο μιας ολόκληρης γενιάς.\nΑφιερωμένο στους εργάτες στο εργοτάξιο της Νέας Φιλαδέλφειας, που δουλεύουν φορώντας μπλούζα της ΑΕΚ και κτυπούν ακόμα πιο δυνατά το σφυρί, όταν ακούν κόσμο να φωνάζει συνθήματα.\nΑφιερωμένο και σ’ όσους από τους 60.000 που ήταν σήμερα στο ΟΑΚΑ στην φιέστα με τον Λεβαδειακό, ήταν στην ίδια θέση στην κερκίδα και μετά τις φετινές ισοπαλίες με τον Απόλλωνα και την Λάρισα, όταν «διαλυόταν» ο πλανήτης.\nΑφιερωμένο στην ψυχή των αποδυτηρίων της ΑΕΚ, που δεν είναι ούτε προπονητής, ούτε ποδοσφαιριστής, αλλά πλέον ούτε καν φροντιστής. Στον Νίκο Κορομηλά που δεν είναι μόνο ο συνδετικός κρίκος των προηγούμενων πρωταθλημάτων με το φετινό, αλλά ο ιεραπόστολος του dna αυτής της ομάδας, μέσα στα αποδυτήρια.\nΑφιερωμένο και στον Βαγγέλη Γιαννίση, που όλοι τον έχετε δει, αλλά δεν ξέρετε τι ρόλο έχει και που έτρεχε πίσω από κάθε ποδοσφαιριστή, για να έχει ό,τι θέλει, την ώρα που το θέλει και όπως το θέλει. Και είναι κάτι που κάνει εδώ και σχεδόν 20 χρόνια.\nΑφιερωμένο στον Μπρούνο Άλβες, στον Λεονάρντο, στον Νάτσο Σκόκο και στον Έλντερ Μπαρμπόζα, που είναι βέβαιο πως σ’ όποια γωνιά του ποδοσφαιρικού πλανήτη και αν βρίσκονται, αυτό το πρωτάθλημα θα το πανηγυρίσουν σαν να το έχουν κατακτήσει οι ίδιοι.\nΑφιερωμένο σ’ εκείνους που απόψε σήκωσαν το κεφάλι και το βλέμμα προς τον ουρανό και είπαν “παππού/ μπαμπά/αδελφέ/κολλητέ, δες μας από εκεί ψηλά, το πήραμε το πρωτάθλημα που τόσο ήθελες”.\nΑφιερωμένο σ’ όσους πέρασαν έστω και μια μέρα σε νοσοκομείο ή ακόμα και χειρουργείο, πληρώνοντας την προσπάθεια τους μέσα στο γήπεδο, για να δώσουν νίκη στην ΑΕΚ. Ιδιαίτερα σε κάποιον Ιβάν Μπρέσεβιτς, που πέρασε δύσκολα και στα δύσκολα χρόνια.\nΑφιερωμένο σ’ εκείνους που πλάνταξαν στο κλάμα εκείνο τον Απρίλη του 2013. Αφιερωμένο και σ’ εκείνους που το είχαν χαρεί με την ψυχή τους καθώς ήταν βέβαιοι πως είχαν ξεμπερδέψει από την ΑΕΚ και πως δεν ξανασυνέβαινε αυτό που έγινε σήμερα.\nΑφιερωμένο σ’ όσους, όλα τα προηγούμενα 24 χρόνια, που έδωσαν ψυχή και καρδιά για να πάρει η ΑΕΚ το πρωτάθλημα αλλά δεν τα κατάφεραν. Δεν είναι αφιερωμένο όμως και σ’ αυτούς που έδωσαν ότι είχαν, για να προσπαθούν να της το στερήσουν. Και τις προηγούμενες χρονιές τα κατάφεραν. Όχι και φέτος.\nΑφιερωμένο στον Χιμένεθ, που ήρθε ως καμικάζι πριν από 1,5 χρόνο να μαζέψει τα ασυμμάζευτα και πέτυχε ότι δεν κατάφεραν πολλά προκάτοχοι του, που είχαν έρθει εν χορδαίς και οργάνοις. Αφιερωμένο και στον Ουφάνο που πρόλαβε σε λίγους μήνες να γίνει το alter ego του Μανόλο και να βάλει το χεράκι του σ’ όλο αυτό που έγινε.\nΗ ΑΡΧΗ ΜΙΑΣ ΚΑΙΝΟΥΡΓΙΑΣ ΕΠΟΧΗΣ\nΚαι θα μπορούσε η λίστα μ’ όσους αυτό το πρωτάθλημα είναι αφιερωμένο, να μην έχει τελειωμό. Ξέχασα, εξάλλου, πολλούς και το ξέρω. Πάντως πολλοί και όλοι τους, έχουν μερίδιο σ’ έναν τίτλο που δεν είναι ένας απλός τίτλος. Ούτε η λύτρωση σε μια σκληρή αναμονή 24 χρόνων.\nΕίναι το οριστικό τέλος μιας εποχής και αρχή μιας εντελώς καινούργιας. Και κυρίως είναι αφιερωμένο σ’ όλους αυτούς που ξεκίνησαν, που θα “τρέξουν” και που θα στηρίξουν αυτή τη νέα εποχή για την ΑΕΚ. Και που θα μπορούν να δίνουν ραντεβού κάθε χρόνο τέτοια εποχή, για ανάλογα απογεύματα σαν το σημερινό.\nΌλα αυτά τα παιδιά, ξένοι και Έλληνες, που έγιναν ένα κουβάρι στο κέντρο του γηπέδου και γιόρτασαν με την ψυχή τους αυτή την ιστορία που έγραψαν, ξέρουν πως ότι έγινε στο ΟΑΚΑ σήμερα δεν είναι το τέλος. Είναι η αρχή. Η αρχή μιας εποχής ΑΕΚ.\nVIDEO: Στις αγκαλιές του κόσμου της AEK ο Μελισσανίδης\nΟ γύρος του θριάμβου από τους παίκτες της ΑΕΚ\nΤο VIDEO με τα “όλε, όλε” στο κέντρο του γηπέδου\nΒράνιες για τον τελικό με ΠΑΟΚ: “Το λιγότερο 3-0”\nΝάτοι οι πρωταθλητές και t-shirt κιτρινόμαυρης αποθέωσης